title: Katajat

text: Emikukinnot eli kävyt ovat avautumattomia ja yleensä meheviä, toisin kuin muilla heimon suvuilla. Käpyjä voidaan kutsua kansanomaisesti ”marjoiksi”. Käpy muodostuu 1–4 ristikkäisen vastakkaisesta parista tai vuorottaisesta kolmen kiehkurasta käpysuomuja, jotka kasvavat yhteen kävyn kypsyessä. Yksittäinen käpysuomu itsessään koostuu yhteenkasvettuneesta emisuomusta ja peitinsuomusta. Lyhyiden sivuversojen kärjissä sijaitsevat kävyt ovat 4–30 millimetriä pitkiä ja vaihtelevat muodoltaan pallomaisesta munanmuotoiseen. Kypsä käpy voi olla sileä tai kurttuinen, ja on usein valkohärmäinen tai vahapintainen. Yhdessä kävyssä on 1–8 siementä. Sirkkalehtiä on useimmiten kaksi, mutta joillakin lajeilla kolmesta kuuteenkin.


title: Katajat

text: Katajat ovat sypressikasvien heimoon kuuluvia havupuita. Niiden lähimmät sukulaiset ovat sypressit ("Cupressus"). Suku on perinteisesti jaettu kahteen sektioon; "Juniperus" (synonyymi sektio "Oxycedrus") ja "Sabina". Toisinaan sektiosta Juniperus on vielä erotettu joitakin lajeja pienempiin sektioihin. Tarkemmasta lajien jaottelusta ja ryhmittelystä ei kuitenkaan ole yksimielisyyttä tutkijoiden keskuudessa.


title: Katajat

text: Katajien sukuun kuuluu ainakin 50 lajia. Kasvitieteilijöiden keskuudessa ei ole yksimielisyyttä lajien määrittelystä tai niiden tarkasta lukumäärästä. Seuraavassa on lueteltu 53 lajia siten kuin ne on määritelty havupuihin erikoistuneen kasvitieteilijän Aljos Farjonin vuoden 2010 teoksessa teoksessa "A Handbook of the World's Conifers".


title: Katajat

text: Lisäksi tunnetaan risteymiä, kuten kiinankatajan ja rohtokatajan risteymä, tarhakataja ("Juniperus ×pfitzeriana").


title: Katajat

text: Katajat on kaikista havupuiden suvuista laajimmalle levinnyt. Katajia esiintyy luontaisena laajalti pohjoisella pallonpuoliskolla Pohjois-Amerikan ja Euraasian arktisilta alueilta etelään Väli-Amerikkaan, trooppiseen Afrikkaan ja eteläiseen Aasiaan. Kotikatajaa kasvaa luontaisena suuressa osassa holarktista aluetta sekä Pohjois-Amerikassa että Euraasiassa. Se on siten laajimmalle levinnyt yksittäinen havupuulaji. Afrikankataja ("Juniperus procera") kasvaa ainoana suvun lajina luonnonvaraisena myös eteläisellä pallonpuoliskolla.


title: Katajat

text: Monet katajalajit ovat sopeutuneet kuivaan ilmastoon. Katajia esiintyy valtapuulajeina monilla Yhdysvaltain länsiosien, Meksikon pohjoisosien sekä Keski-Aasian ja Lähi-idän kuivilla metsä- ja pensastoalueilla. Katajat, joiden mehevät kävyt houkuttavat lintuja, ovat ainoita sypressikasvien heimon jäseniä, joiden siemenet ovat pääasiallisesti eläinten levittämiä.


title: Georgian–Venäjän vakoilujupakka

text: Georgian-Venäjän vakoilujupakka alkoi, kun Georgian hallinto pidätti neljä venäläistä virkamiestä epäiltyinä vakoilusta 27. syyskuuta 2006. Valtioiden väliset suhteet ovat merkittävästi heikentyneet sen jälkeen, kun Georgia ja Nato ovat sopineet keskustella lähemmistä suhteista .


title: Georgian–Venäjän vakoilujupakka

text: Georgian ja Venäjän suhteiden on laajasti raportoitu tiukentuneen vuoden 2003 marraskuun Georgian samettivallankumouksen jälkeen, jolloin uudistusmielinen Mikheil Saakašvili nousi valtaan.


title: Autistien oikeuksien liike

text: Autistien oikeuksien liike yhtyy tutkija Simon Baron-Cohenin ajatukseen siitä, että Aspergerin syndrooma ja lievä autismi eivät ole kehityshäiriöitä, vaan kyse on puhtaasti neurobiologisesta erilaisuudesta. Esimerkiksi aspergereiden fyysiseen maailmaan suuntautuva kognitiivinen tyyli ei ole sinänsä sen puutteellisempi kuin valtaväestön sosiaaliseen maailmaan suuntautuva tyyli. Myöskään autismin kirjolaisten aisteja ei voida pitää viallisena, koska ne ovat usein jopa tarkempia kuin valtaväestön edustajilla. Eläminen neurotyypillisiä ihmisiä varten suunnitellussa yhteiskunnassa aiheuttaa kirjolaisille kuitenkin erityistarpeita, jotka tulisi ottaa huomioon.


title: Autistien oikeuksien liike

text: Liike toimii sen puolesta, että ihmiset hyväksyisivät neurologisen poikkeavuuden homoseksuaalisuuden kaltaisena asiana, josta voisi iloita sen sijaan että sitä yritettäisiin parantaa. Tarkoituksena on korostaa, että autismissa ei ole kyse sairaudesta vaan neurologisesta erilaisuudesta, johon liittyy ongelmien lisäksi myös huomattavia vahvuuksia.


title: Autistien oikeuksien liike

text: Autistien oikeuksien liikkeen päämääränä on neurologisen monimuotoisuuden eli neurodiversiteetin tunnustaminen, autismin kirjoon kuuluvien yhteiskunnallisen aseman ja oikeusturvan parantaminen sekä omaehtoisesti toimivan autismikulttuurin luominen.


title: Autistien oikeuksien liike

text: Aspies for Freedom järjestön Gareth Nelson on esittänyt, että autismin kirjolaisille annettaisiin neurologisen vähemmistön virallinen asema. Tällöin olisi helpompi pitää huolta siitä, ettei autismin kirjolaisia aseteta perusteetta muita huonompaan asemaan. Autistiset piirteet eivät saisi olla esimerkiksi rekrytoinnin esteenä, jos ne eivät haittaa työtehtävien menestyksekästä hoitamista.


title: Autistien oikeuksien liike

text: Autistien oikeuksien liike on kiinnittänyt huomiota myös siihen, että terveydenhuollossa käytetään edelleen harmittomien autististen stressinhallintakeinojen kieltämisen sekä aistiylikuormalle altistamisen kaltaisia epäeettisiä menetelmiä. Lisäksi autismin kirjon tilat sekoitetaan edelleenkin usein mielenterveyden häiriöihin, minkä johdosta autisimin kirjolaisille saatetaan tarjota vääränlaista hoitoa.


title: Käsikirja (Epiktetos)

text: Käsikirja (), suomennettu myös nimellä "Ojennusnuora", on stoalaisen filosofi Epiktetoksen kirjoittama stoalaisen etiikan käsikirja. Kirjan opetukset tähtäävät ihmiselämän parantamiseen ja pyrkivät herättämään järjestä osallisen hengen säilyttämään arvonsa ja käyttämään luontaisia voimiaan.


title: Käsikirja (Epiktetos)

text: Simplikioksen mukaan "Käsikirjan" tarkoituksena on ”ohjata ihmismieltä siihen vapauteen, johon maailman rakentaja ja isä sen on hankkinut”. Kirjan kreikankielinen nimi merkitsee ”kädenomaa”, jonka tuli olla ikään kuin miekka kädessä aina valmiina ohjaamaan tuohon tarkoitukseen. Epiktetos käsittelee teoksessa laajalti hengen ja ruumiin suhdetta, ylistää vertauskuvilla kaiken oikean, hyvän ja jalon arvoa, teroittaa totuuden, rehellisyyden ja ihmisrakkauden ihanteellisuutta ja osoittaa kaikkien loukkausten ja huomion vähäpätöisyyden. Hän korostaa kaikessa ihmisen sisäisten arvojen merkitystä. Kaikki ohjeet palautuvat stolaiseen mielenrauhan saavuttamisen menetelmään, tunteiden eli maailmaa koskevien väärien arvostelmien välttämiseen.


title: Käsikirja (Epiktetos)

text: Epiktetoksen ajattelussa ja stoalaisuudessa yleensäkin uskonto ja etiikka kuuluvat yhteen: etiikka edellyttää uskon jumaluuden olemukseen. Stoalaisuudessa jumaluus on olemukseltaan pelkkää järkeä, ja se on eettisesti täydellinen. Järjellä varustettu ihminen on tämän jumalan sukua. Epiktetos teroittaa jumaluuden pyhyyttä, puhtautta ja hyvyyttä, mutta katsoo ihmissielun silti pystyvän saavuttamaan jumalallisen puhtauden, niin että ihminen tulee jumalankaltaiseksi.


title: Käsikirja (Epiktetos)

text: Epiktetoksen on mahdoton ymmärtää ja hänestä on täydellisesti henkistä kehnoutta ja häpeämätöntä paatumusta, että kukaan millään oikeutuksella saattaa epäillä tai kieltää jumalan olemuksen tai sen, että maailma on järjellisen mielen tulosta. Hän todistelee, että ihmisen tulee voittaa maailma, jos hän tahtoo pitää henkensä puhtaana, ja hänen tulee sisällisesti irtautua maailmasta, sillä ihmisen ei käy yhdistäminen halua maallisiin tavaroihin ja halua todelliseen onneen — hän ei voi yhdistää maailman rakastamista ja jumalallisten asioiden rakastamista.


title: Käsikirja (Epiktetos)

text: Useat Epiktetoksen ajatusten yhtymäkohdat kristillisen ajattelun kanssa ovat kiinnittäneet kirkonmiesten, kuten kirkkoisä Augustinuksen (353–430) ja Klemens Aleksandrialaisen (k. 220), huomion jo antiikin aikoina. Jotkut ovat tällä perusteella koettaneet osoittaa Epiktetoksen tunteneen Uuden testamentin kirjoituksia ja sen jälkeen soveltaneen ja esittäneen omat opetuksensa. Tiedetään ainakin, että Epiktetos on ollut tietoinen kristityistä: tämä näkyy hänen "Keskusteluidensa" luvussa "Pelottomuudesta", jossa hän tarkoittaa kuolemaa pelkäämättömillä galilealaisilla ilmeisesti kristityitä. Jotkut Epiktetoksen opetukset ovat kuitenkin myös suorassa ristiriidassa kristinuskon kanssa, ja muun muassa kristillinen sääli on hänelle täysin vierasta. Viittaus kristityihinkin on lähinnä kuriositeetinomainen.


title: Käsikirja (Epiktetos)

text: Jaakkola on kuitenkin poiminut seuraavia "Käsikirjan" ja Uuden Testamentin kohtia, joissa on havaittavissa ajatusten yhdenkaltaisuutta:


title: Marjakuuset

text: Marjakuuset ("Taxus") on marjakuusikasveihin ("Taxaceae") kuuluva havupuusuku. Sukuun kuuluu 9 lajia, mutta eri tutkijoiden luokitteluissa vaihteluväli on 1–10 lajia. Kaikkien lajien kaikki osat siemenvaippaa lukuun ottamatta ovat erittäin myrkyllisiä sisältäen mm. taksaaneihin kuuluvaa paklitakselia.


title: Marjakuuset

text: Marjakuusiin kuuluvat seuraavat lajit:


title: Euroopanmarjakuusi

text: Euroopanmarjakuusi eli marjakuusi ("Taxus baccata") on lähinnä Euroopassa kasvava ainavihanta, myrkyllinen havupuu. Kooltaan se on elinalueesta riippuen pensaasta suurehkoksi puuksi venyvä kasvi, jolle tunnusomaista ovat kampamaisesti oksiin sijoittuneet neulaset ja punaiset, marjaa muistuttavat kävyt. Suomessa euroopanmarjakuusi kasvaa luonnonvaraisesti ainoastaan Ahvenanmaalla, jossa se on rauhoitettu laji. Koko kasvi on tappavan myrkyllinen ihmiselle ja monille eläimille.


title: Euroopanmarjakuusi

text: Euroopanmarjakuusi on Suomessa 1–8 metriä korkea pensas tai joskus puu, mutta etelämpänä se saattaa kasvaa parikymmenmetriseksi ja paksuksi puuksi. Nuori haararanka on väriltään harmaanvihreä, oksat ovat tiheässä. Silmusuomut ovat tylppiä ja litteäselkäisiä. Kampamaisesti sivulle siirottavat neulaset ovat lyhytruotisia, kooltaan 10–30 x 2–3 mm ja muodoltaan litteitä ja lyhytotaisia. Väriltään ne ovat päältä tummanvihreitä, alta vaaleanvihreitä tai joskus harvoin kellanvihreitä. Uudet vuosikasvaimet ovat oranssinsävyiset. Neulasten alapinnalla on kaksi kellanvihreää ilmarakojuovaa. Yksineuvoiset, hyvin pienet kukat ovat yksittäin. Euroopanmarjakuusi on kaksikotinen, eli hede- ja emikukat sijaitsevat eri yksilöissä. Kukat ovat kehättömiä, hedekukka on moniheteinen, emikukassa on yksi siemenaihe. Euroopanmarjakuusi kukkii Suomessa kesäkuussa. Siemen on 6–7 mm pitkä, kärjestä avoimen, punaisen ja mehevän siemenvaipan ympäröimä marjakäpy. Siemen kypsyy kukintavuonna. Linnut syövät marjamaisia käpyjä mielellään, mikä auttaa lajia leviämään uusille kasvupaikoille. Lintujen ruoansulatuksen läpi kulkeneet siemenet itävät tavallista nopeammin.


title: Euroopanmarjakuusi

text: Euroopanmarjakuusi on hyvin pitkäikäinen puulaji. Englannissa sen tiedetään saavuttaneen noin 2000 vuoden iän.


title: Euroopanmarjakuusi

text: Euroopanmarjakuusta tavataan suurimmassa osassa Länsi- ja Keski-Eurooppaa, mutta levinneisyysalue on hyvin laikuttainen. Sitä kasvaa Pyreneiden niemimaalta Kreikkaan, Romaniaan, Puolaan ja Baltian maihin, pohjoisessa Skandinavian eteläosiin ja Britteinsaarille. Kaukasuksen alueella ja Iranissa lajilla on erillisiä esiintymiä. Lisäksi euroopanmarjakuusta kasvaa myös Pohjois-Afrikassa Tunisiasta Marokkoon, sekä Atlantin ulkosaarilla kuten Madeiralla ja Azoreilla.


title: Euroopanmarjakuusi

text: Suomessa euroopanmarjakuusta kasvaa luonnonvaraisena ainoastaan Ahvenanmaalla, varsinkin maakunnan koillis-, kaakkois-, ja lounaisosissa. Useimmat esiintymät ovat pienillä saarilla. Laji rauhoitettiin siellä jo vuonna 1925. Puu on Suomessa luokiteltu silmälläpidettäväksi lajiksi.


title: Euroopanmarjakuusi

text: Vuosituhansia sitten, ilmaston ollessa nykyistä lämpimämpi marjakuusia kasvoi myös syvällä manner-Suomessa. Viimeisetkin esiintymät katosivat sieltä viimeistään "pienen jääkauden" aikoihin. Suomen kielessä oli omaperäinen nimitys marjakuuselle, jonka muotoja eri murteissa olivat muun muassa "juka" ja "jukko". Muistumina marjakuusista näitä sanoja on jäänyt joihinkin paikannimiin.


title: Euroopanmarjakuusi

text: Euroopanmarjakuusta kasvaa tuoreissa, keski- ja runsasravinteisissa havu-, lehti- ja sekametsissä. Ahvenanmaalla euroopanmarjakuusi kasvaa meren läheisyydessä olevissa lehtomaisissa kangasmetsissä. Lajia pidetään kalkinsuosijana. Euroopanmarjakuusi on Ahvenanmaalla levinneisyysalueensa pohjoisrajoilla ja saattaa kärsiä pahoin kovina pakkastalvina. Uudeksi uhaksi lajille on Ahvenanmaalla ilmennyt 1980-luvulta lähtien metsäkauriit, jotka ovat immuuneja kasvin myrkylle ja syövät mielellään matalia euroopanmarjakuusen taimia ja pensaita. Luonnonsuojelualueilla kasvustoja onkin jouduttu suojaamaan aitauksilla tuhojen estämiseksi.


title: Euroopanmarjakuusi

text: Euroopanmarjakuusi on hyvin vanha hyötykasvi, jota on käytetty moniin tarkoituksiin. Sitkeästä mutta erittäin kovasta puuaineksesta on tehty muun muassa jousen kaaria sekä erilaisia soittimia, kuten luuttuja. Puusepät ovat aina arvostaneet tumman punaruskeaa ydinpuuta erittäin paljon, ja sitä onkin kutsuttu "Saksan eebenpuuksi". Ydinpuuta on käytetään edelleen intarsioiden tekemiseen.


title: Euroopanmarjakuusi

text: Euroopanmarjakuusta kasvatetaan koristepensaana ja -puuna. Viljelylajikkeita ovat esimerkiksi pystyhaarainen "Taxus baccata" 'Fastigiata' eli pylväsmarjakuusi ja pensasmainen "Taxus baccata" 'Adpressa Variegata'.


title: Euroopanmarjakuusi

text: Hyvin myrkyllisenä mutta pitkäikäisenä kasvina euroopanmarjakuusta on pidetty sekä kuoleman että kuolemattomuuden symbolina. Sen tuoreita oksia onkin käytetty hautaseppeleissä. Kasvista tehtyä myrkkyä on puolestaan käytetty nuolenkärjissä sekä myrkkysyötteihin metsästyksessä.


title: Euroopanmarjakuusi

text: Euroopanmarjakuusen kaikki osat siemenvaippaa lukuun ottamatta ovat myrkyllisiä. Kasvi sisältää muun muassa taksiinia (CHNO), joka on ihmiselle ja monille eläimille, kuten hevosille, tappavan myrkyllistä. Jo 500 grammaa neulasia tiedetään tappaneen hevosen alle tunnissa. Myös ihmisten tiedetään kuolleen euroopanmarjakuusesta saatuun myrkytykseen pahimmissa tapauksissa muutamassa tunnissa. Myrkytysoireet vaativat nopeaa lääkärinhoitoa. Euroopanmarjakuusen kuorta on kuitenkin voitu hyödyntää lääketieteessä eristämällä siitä taksolia, jolla on kasvaimia estävää vaikutusta.


title: Väinö Voipio

text: Väinö Taneli (Daniel) Voipio (vuoteen 1901 Åkerman; 11. joulukuuta 1884 Viipuri – 9. huhtikuuta 1976 Helsinki) oli suomalainen kihlakunnantuomari, hovioikeuden asessori, kirjailija sekä Vapaa-ajattelijain liiton puheenjohtaja 1958–1963. Voipio julkaisi vuosina 1923–1963 useita näytelmiä ja kolme romaania sekä 1960-luvulla uskontokriittisiä ja uskonnonfilosofisia kirjoja.


title: Väinö Voipio

text: Voipion vanhemmat olivat senaattori D. W. Åkerman ja yhteiskunnallisesti aktiivinen opettaja Emma Åkerman o.s. Perander. Heidän kolmetoista lastaan suomensivat kaikki vuonna 1901 sukunimensä Åkermanista Voipioksi perheen kesäpaikassa Taipalsaaren Nikin tilalla sijainneen Voipionniemen mukaan. — Väinö Voipion veli oli teologi Aarni Voipio.


title: Väinö Voipio

text: Väinö Voipio kirjoitti ylioppilaaksi Viipurin suomalaisesta klassillisesta lyseosta vuonna 1903, suoritti oikeustieteellisen tutkinnon Helsingin yliopistossa 1909 ja sai varatuomarin arvon 1912. Voipio toimi Viipuri-lehden päätoimittajana 1913–1914 ja sen jälkeen asianajajana Viipurissa vuoteen 1933 ja sitten vuoden ajan Helsingissä. Hän oli Viipurin kaupunginvaltuuston jäsen 1929–1931. Vuodesta 1934 Voipio oli sihteerinä oikeuskanslerinvirastossa ja vuodesta 1937 asessorina Viipurin hovioikeudessa. Viimeksi hän työskenteli tuomarina, 1942–1949 Pielaveden ja 1950–1954 Nilsiän tuomiokunnassa.


title: Väinö Voipio

text: Voipion esikoisteos oli vuonna 1919 salanimellä Teodor Varjola ilmestynyt näytelmänluontoinen romaani "Eri leireistä. Kertomus sortovuosilta". Sitä seurasi myöhempinä vuosikymmeninä kolme muuta romaania ja suuri joukko näytelmiä. Huvinäytelmiä "Lönnrot on tulossa" (1923) ja "Pariisiin" (1924) esitettiin Kansallisteatterissakin. 1930-luvulla Voipio kirjoitti nimellä Björn Sund viisi ruotsinkielistä pamflettia ja kokosi niiden sisällön 1937 suomeksi ilmestyneeseen tokseen "Isänmaan eheys". Siinä hän toivoi Suomen ”eheytyvän” kielellisesti. Kirjailijana Voipion lopullisen läpimurron muodosti kuitenkin vasta 1947 ilmestynyt romaani "Yli lain ja kaikkien tuomioiden", joka voitti Gummeruksen romaanikilpailun ja teki hänestä hetkessä tunnetun. Hän oli suunnitellut teosta sitä ennen jo vuosia. Uskontoon liittyvät teemat nousivat Voipion tuotannossa esille myöhempinä vuosina ja huipentuivat 1960-luvulla ilmestyneeseen uskontokriittiseen trilogiaan "Jumalan puolustus" (1961), "Kahleissa vai vapaana" (1967) ja "Pelotuksen uskonto" (1969). Niitä seurasi vielä 1973 Vapaa-ajattelijain liiton kustantama "Vihreä katkismus. ”Ikuisten totuuksien” tarkastelua".


title: Väinö Voipio

text: Voipio meni 1912 naimisiin serkkunsa Elsi Orkamon kanssa ja he saivat neljä lasta. Yksi heidän pojistaan oli eläintieteen professori Paavo Voipio.


title: Väinö Voipio

text: Voipio erosi kirkosta heti kun se tuli mahdolliseksi lain myötä vuonna 1923. 1960-luvulla Voipio kirjoitti puheenvuoroja uskonnosta "Suomen Sosialidemokraattiin". Hän arvosteli luterilaisen kirkon asemaa. Voipio mainitsee kouluhallituksen ylijohtaja Mikael Soinisen tehneen 1921 esityksen yleisen siveysopin ottamiseksi koulujen oppiaineeksi, mutta kirkko vastusti sitä. Voipion mielestä kirkko on saavuttanut ylivallan Suomen kulttuurielämässä. Voipio katsoi, että kirkko on pyrkinyt keskiajalta saakka yksinvaltaan kansankasvatuksessa. Voipio sanoi, että kirkko vastusti nuorisoseurojen ja kansanopistojen perustamista ja että papisto säätyvaltiopäivillä kielsi kansakoulujen perustamista varten tarvittavat määrärahat. Hänellä oli muutenkin vahvoja poliittisia mielipiteitä, mutta hän sitoutunut mihinkään puolueeseen.


title: Väinö Voipio

text:
Vuonna 1963 Väinö Voipio määritteli vapaa-ajattelijan seuraavasti:
”Vapaa-ajattelija on henkilö, joka luodessaan elämänkatsomustaan pyrkii pysyvästi tarkistamaan ajattelunsa perusteita antamatta auktoriteettiuskon sanella käsityksiään, pitäymyksiään ja ohjeitaan. Hän pyrkii vapautumaan ennakkoluuloista, jotka kahlehtivat henkeämme ja pitävät silmämme sokeina. Historiallisesti ottaen on vapaa-ajattelijain tehtävänä ollut ja on yhä edelleen erityisesti uskontojen kriittinen tarkastelu, ihmisten uskontosidonnaisuudesta vapauttaminen ja täyden uskonnon- ja ajatuksenvapauden vaatiminen.”


title: Väinö Voipio

text: Väinö Voipio oli 1960-luvulla innoittajana myös humanismista kiinnostuneille ja oli perustamassa Suomen humanistiyhdistystä Helsingissä 1968.


title: Väinö Voipio

text: Vakaumuksellisuuden Voipio sanoi olevan ”sydämen lämmön sanelemaa tahtoa toimia kaikkea sitä kärsimystä, pimeyttä ja vääryyttä vastaan”. Kirjoituksissaan Voipio puhui totuuden ja hyvyyden puolesta tehdystä työstä lähimmäisen ja koko kansan hyväksi. Vapaa-ajattelijain tehtävää hän kuvasi joskus ihmisyysaatteeksi, johon rakkaus ja oikeudenmukaisuus sisältyvät. Ihanteena hän esitti epäitsekkään toiminnan puhtain keinoin. 1970-luvun kulttuurimaailmaa Voipio moitti oman edun tavoittelusta.


title: Väinö Voipio

text: Voipio testamenttasi ruumiinsa Helsingin yliopiston anatomian laitokselle opetustarkoituksiin. Vapaa-ajattelijat olivat toimineet tämän käytännön puolestapuhujina. Hänen tuhkauurnansa haudattiin lopulta Malmin hautausmaalle. Vapaa-ajattelijain liiton vuonna 1993 perustettu Väinö Voipio -palkinto on nimetty hänen mukaansa.


title: Halakha

text: Halakha ( eli "polku" tai "tapa kulkea") on juutalainen lakikokoelma, joka kattaa uskonnollisen ja käytännön elämän alueita. Lakikokoelmaan kuuluu Tooran lakien lisäksi Talmudin ja rabbiinisten kirjoitusten lakeja, sekä perinnäissäädöksiä.


title: Halakha

text: Halakha on aikoinaan määrittänyt useissa juutalaisissa oikeusistuimissa toimeenpantavan lain. Myös nykyisin Israelin oikeusjärjestelmän eräät osat pohjautuvat halakhaan. Halakhan tarkempi noudattaminen jää kuitenkin yksilön vastuulle.


title: Halakha

text: Juutalaisuuden nykyiset suuntaukset ortodoksijuutalaisuus, konservatiivinen juutalaisuus, reformijuutalaisuus ja rekonstruktionismi ovat syntyneet suurelta osin erimielisyyksistä halakhan tulkinnassa ja soveltamisalassa.


title: Red Lodge

text: Red Lodge (amerikansuomeksi "Rätulaati") on hiilikaivoskaupunki Yhdysvaltojen Montanan osavaltion etelärajoilla lähellä Wyomingin rajaa. Kaupungin asukasluku on noin 2000.


title: Red Lodge

text: Kaupungin kaivostyöläiset ovat yleensä olleet pohjoismaista perua kuten ruotsalaisia ja suomalaisia. Amerikansuomalaisittain kaupungin nimi on "Rätulaati" tai "Retulaatsi" (Ratulaati) Kaupunki on Suomessa tunnettu Hiski Salomaan laulusta "Lännen lokari", jossa hän mainitsee, että ”on käynynnä Piuttissa, Lousissa, Rätulaatissa, Miiamissa”.


title: Red Lodge

text: Kaupungin tragedioihin kuuluu Smith Mine -hiilikaivoksen räjähdys vuonna 1943, jolloin 73 kaivostyöläistä sai surmansa.


title: United Airlinesin lento 93

text: United Airlinesin lento 93 oli yksi neljästä syyskuun 11. päivän iskuissa kaapatuista reittilennoista. Lennolla käytetty kone oli tyypiltään Boeingin 757-222, rekisteriltään N591UA. Lento oli terrori-iskun ainoa, joka ei saavuttanut kohdettaan. Kaappareiden määränpäästä ei kuitenkaan ole varmaa tietoa. Heidän arvellaan yrittäneen osua koneellaan Washingtonin Valkoiseen taloon tai Yhdysvaltain kongressitaloon United States Capitoliin. Selvitysten mukaan matkustajat olivat hyvin lähellä kukistaa kaapparit ennen kuin kone syöksyi maahan.


title: United Airlinesin lento 93

text: Lennon 93 oli määrä lähteä Newarkin kansainväliseltä lentoasemalta kello 8.00, mutta ruuhkaisen aamuliikenteen takia lento pääsi lähtemään vasta 8.42. Jos lento olisi lähtenyt ajoissa, se olisi todennäköisesti kaapattu samaan aikaan kuin muutkin lennot, eikä matkustajilla olisi ollut aikaa suunnitella koneen haltuunottoa. Lennolla oli yhteensä 44 ihmistä: kaksi lentäjää, viisi lentoemäntää, neljä kaapparia ja 33 muuta matkustajaa.


title: United Airlinesin lento 93

text: Kaapparit (suluissa kansallisuus):


title: United Airlinesin lento 93

text: Kaapparit saivat koneen haltuunsa veitsien ja tekaistun pommiuhan avulla.


title: United Airlinesin lento 93

text: Kello 9.24 lentoyhtiön lentäjät saivat radioviestin, jossa neuvottiin varomaan ohjaamoon tunkeutuvia matkustajia. Viestissä kerrottiin myös kahden lentokoneen osuneen World Trade Centerin torneihin. Kello 9.26 pilotti pyysi vahvistusta viestiin. Se oli viimeinen radioviesti lennolta. Kahden minuutin kuluttua kaapparit hyökkäsivät ohjaamoon ja alkoivat taistella lentäjien kanssa. Clevelandin lennonjohdon mukaan kone vajosi samaan aikaan alaspäin. Se saattoi johtua ohjaamossa käynnissä olevasta kamppailusta.


title: United Airlinesin lento 93

text: Pian lennonjohto kuuli ohjaamosta jonkinlaisen äänen, mahdollisesti huudon. 40 sekunnin kuluttua kuului lisää samankaltaisia ääniä. Tänä aikana lentokone vajosi noin 200 metriä. Lennonjohto yritti tavoittaa koneen lentäjää, mutta se ei saanut vastausta. Kello 9.32 arabiaksentilla puhuva mies, todennäköisesti kaapparien lentäjä Ziad Jarrah, radioi lennonjohdolle huonolla englannin kielellä: ”Hyvät naiset ja herrat, tässä puhuu kapteeni. Istukaa ja pysykää paikoillanne. Lennolla on pommi, joten istukaa.” On todennäköistä, että Jarrah yritti kuuluttaa viestiä matkustamoon, mutta hän lähettikin sen epähuomiossa lennonjohdolle. Sen jälkeen kone kääntyi ja alkoi lentää matalalla itään päin. Kello 9.39 lennonjohto kuuli Jarrahin lähettämän viestin: ”Öh, tämä on kapteeni, haluaisin kaikkien pysyvän istumassa. Lennolla on pommi ja [me] olemme menossa takaisin lentokentälle. Meillä on vaatimuksia [sekavaa]. Olkaa hyvät ja pysykää hiljaa.”


title: United Airlinesin lento 93

text: Kone syöksyi maahan Shanksvillessa Pennsylvaniassa eri lähteiden mukaan joko 10.03, 10.06 tai 10.10. Silminnäkijöiden mukaan kone oli ylösalaisin, kun se syöksyi nokka edellä peltoon. Arvioiden mukaan koneen nopeus oli törmäyshetkellä noin 930 km/h. Kone synnytti räjähtäessään noin 3,5 metriä syvän savuavan kraatterin. Koneen rungosta ei jäänyt näkyviin jälkeäkään. Kaikki 44 koneessa ollutta kuolivat maahansyöksyssä.


title: United Airlinesin lento 93

text: Lennon 93 mustan laatikon nauhoitusten ja lentokoneesta soitettujen puheluiden perusteella tiedetään, että henkilökunta ja matkustajat yrittivät ottaa lentokoneen haltuunsa saatuaan puhelimitse tietää, että samalla tavalla kaapattuja koneita oli jo törmännyt rakennuksiin samana aamuna. Kaappaajat tekivät jyrkkiä ohjausliikkeitä ja lopulta käänsivät lentokoneen laskuun, kun kävi ilmeiseksi, että matkustajat saisivat lentokoneen hallintaansa. Lopulta lentokone kääntyi ylösalaisin ja putosi maahan. Terrori-iskujen pääsuunnittelijana pidetty Khalid Sheikh Mohammed mainitsi vuonna 2002 al Jazeeran haastattelussa, että lennon 93 kohde oli Capitol, jolle oli annettu koodinimi ”Oikeustieteellinen tiedekunta”.


title: Najash rionegrina

text: Najash rionegrina nimi on annettu alkukantaiselle käärmelajille. Laji eli noin 90 miljoonaa vuotta sitten myöhäisellä liitukaudella. Sen fossiili löydettiin Patagoniasta Argentiinasta. Laji oli 1,5 metriä pitkä, sillä oli kaksi jalkaa ja lantio, mikä viittaa siihen, että ensimmäiset käärmeet kehittyivät maalla liskomaisista edeltäjistään.


title: Cameronen taistelu

text: Cameronen taistelu käytiin Meksikossa 30. huhtikuuta 1863 Ranskan muukalaislegioonan ja Meksikon armeijan välillä. Cameronen taistelun johdosta muukalaislegioona ansaitsi legendaarisen maineensa ja taistelua pidetään yhä suuressa arvossa legioonassa. Taistelussa kapteeni Jean Danjoun johtama 62 sotilaan ja kahden muun upseerin yksikkö piti puoliaan päivän ajan 2 000 miehen meksikolaisjoukkoja vastaan.


title: Cameronen taistelu

text: Ranskan muukalaislegioonan tehtävänä oli varmistaa Meksikossa kuljetussaattueiden reitin turvallisuus. 29. huhtikuuta eversti Jeanningros sai kuulla tärkeästä saattueesta matkalla Pueblan kaupunkiin, jota ranskalaiset piirittivät. Kapteeni Danjou päätti lähettää komppanian saattamaan saattuetta, jonka mukana oli asetarvikkeita, muita materiaaleja ja kolme miljoonaa frangia. Kolmas komppania määrättiin tehtävään, mutta käytettävissä ei ollut upseereita, joten Kapteeni Danjou päätti ottaa itse johdon. Lisäksi mukaan lähti vapaaehtoisesti kaksi upseeria, Maudet ja Vilain.


title: Cameronen taistelu

text: Komppania lähti matkaan 30. huhtikuuta kello yksi yöllä kolmen upseerin ja 62 miehen voimin. Seitsemältä aamulla 15 mailin marssin jälkeen komppania pysähtyi Palo Verdeen lepäämään. Sillä hetkellä meksikolaisjoukot ilmestyivät näkyviin ja taistelu alkoi.


title: Cameronen taistelu

text: Legioona asettui neliömäiseen puolustusasemaan meksikolaisten ratsuväkeä vastaan ja saivat tyrmättyä ensimmäisen hyökkäysaallon. Tämän jälkeen kapteeni Danjou päätti siirtää joukot puolustusasemiin Hacienda Camarón -nimiseen majataloon viivyttääkseen vihollista, ettei se hyökkäisi lähistölle kulkevan kuljetussaattueen kimppuun. Majataloa suojasivat kolmimetriset muurit. Sillä välin kun legioonalaiset asettuivat puolustusasemiin majataloon, kävi meksikolaisten upseeri patistamassa kapteeni Danjouta antautumaan, viitaten siihen että meksikolaisten joukot olivat kooltaan ylivoimaiset verrattuna Ranskan muukalaislegioonan komppaniaan.


title: Cameronen taistelu

text: Kapteeni Danjou vastasi kieltävästi meksikolaisille: "Meillä on asetarvikkeita. Emme antaudu koskaan." Tämän jälkeen hän vannoi miestensä kanssa taistelevansa kuolemaan saakka.


title: Cameronen taistelu

text: Puoliltapäivin kapteeni Danjou sai kuitenkin osuman rintaansa ja kuoli. Kello kaksi iltapäivällä luutnantti Vilain sai kohtalokkaan osuman päähänsä. Näihin aikoihin meksikolaisjoukot onnistuivat sytyttämään majatalon tuleen.


title: Cameronen taistelu

text: Rankassa savussa ja kuumuudessa legioonalaiset koettivat taistella vastaan, mutta moni heistä haavoittui tai kuoli. Kello viideltä iltapäivällä vain 12 miestä ja luutnantti Maudet oli jäljellä. Samoihin aikoihin meksikolaisjoukkojen komentaja keräsi joukkonsa kasaan ja kertoi mikä häpeä olisi, jos he eivät voittaisi jäljellä olevia legioonalaisten rippeitä. Meksikolaisjoukot olivat valmiina loppuhyökkäykseen muuriin tulleiden aukkojen kautta, mutta eversti Milan antoi taas luutnantti Maudetille mahdollisuuden antautua. Ivallisesti Maudet hylkäsi tarjouksen jälleen.


title: Cameronen taistelu

text: Taistelu jatkui, kunnes hengissä oli enää muutama legioonalainen. Kun ammukset olivat loppumassa, komensi haavoittunut luutnantti Maudet neljää muuta miestä asettamaan pistimet kivääreihinsä ja hyökkäämään heidät piirittäneitä meksikolaisia vastaan. Maudet jäi henkiin, mutta häntä omalla kehollaan suojannut Catteau-niminen sotilas sai surmansa meksikolaisten luodeista. Tämän jälkeen meksikolaiset lopettivat tulittamisen, ja Maudet ja jäljellä olevat kolme sotilasta ilmoittivat olevansa valmiita antautumaan, mutta vain sillä ehdolla, että he saavat pitää lippunsa, aseensa, poistua paikalta arvokkaasti ja kuljettaa kapteeni Danjoun ruumiin pois. Meksikolaiset suostuivat näihin ehtoihin, ja tarinan mukaan meksikolaisten komentaja huudahti lopuksi: "Nuo miehet eivät ole ihmisiä vaan paholaisia".


title: Cameronen taistelu

text: Taistelupaikka on nykyään nimeltään Tejeda ja Meksikon hallitus pystytti paikalle 1964 muistomerkin kunnioittaakseen taistelussa kuolleita meksikolaisia ja muukalaislegioonaa, joka taisteli viimeiseen mieheen.


title: 40 unohtumatonta laulua (Kirka)

text: 40 unohtumatonta laulua on suomalaisen laulajan Kirkan vuonna 2006 julkaistu kokoelma-albumi. Albumi ylsi ilmestyessään Suomen virallisen albumilistan sijalle 26. Kirkan kuoleman jälkeen vuoden 2007 alussa se nousi kuitenkin uudelleen listalle ja ylsi parhaillaan sijalle kaksi. Albumia on myyty yli 14 000 kappeletta ja siitä on myönnetty kultalevy.


title: Alvar Renqvist

text: Alvar Renqvist (15. helmikuuta 1868 Viipuri – 28. heinäkuuta 1947 Kirkkonummi) oli Kustannusosakeyhtiö Otavan monivuotinen toimitusjohtaja ja keskeinen hahmo suomalaisessa kustannustoiminnassa. Suomen Kirjasäätiö jakaa vuosittain "Alvar Renqvist -palkinnon" ansioituneille kustannustoimittajille.


title: Alvar Renqvist

text: Renqvistin vanhemmat olivat postinhoitaja, majuri Johan Renqvist ja Flora Amanda Hongelin. Hän opiskeli 1871–1878 Oulun ruotsalaisessa lyseossa ja myöhemmin Porvoon lyseossa. Vuosina 1889–1892 hän toimi Helsingissä kansakoulunopettajana. Valmistuttuaan filosofian kandidaatiksi 1892 hän siirtyi kahden vuoden ikäisen Otavan toimitusjohtajaksi. Seuraavana vuonna hän yhdessä Gösta Brandersin kanssa perusti Akateemisen Kirjakaupan, jonka toimitusjohtajana hän toimi seuraavat neljä vuotta. Hänen hoitamiaan tehtäviä ja toimia olivat muun muassa:


title: Alvar Renqvist

text: Renqvist toimi vuosien 1904–1905 valtiopäivillä porvarissäädyn edustajana. Professorin arvonimi hänelle myönnettiin 1928.


title: Alvar Renqvist

text: Renqvistin puoliso oli Karin Elisabet o.s. Serlachius ja heidän poikiaan muun muassa Yrjö Reenpää, Heikki Reenpää, Hannes Reenpää ja Kari Reenpää.


title: Fanzine

text: Fanzine (myös ) on harrastelijalehti, jota tietyn aiheen harrastajat tekevät muiden samasta asiasta kiinnostuneiden iloksi. Termin keksi lokakuussa 1940 Russ Chauvenet. Alkuun sitä käytettiin science fiction -lehdistä, joskaan omakustanteiset fanzinen tapaiset julkaisut eivät ole lähtöisin science fiction -julkaisuista.


title: Fanzine

text: Fanzinen rahoittajina eivät ole kaupalliset tai julkiset yhteisöt, eivätkä kustantajat, toimittajat ja avustajat saa palkkaa. Fanzineja myydään yleensä nimellishintaan posti- ja tuotantokulujen kattamiseksi ja toisinaan vaihtona vastaaviin julkaisuihin tai maksutta kiinnostuneille.


title: Fanzine

text: Joskus fanzineista on kehittynyt ammattimaisia julkaisuja, ja monet ammattikirjoittajat ovat aloittaneet uransa fanzineissa tai avustaneet niitä saatuaan ammatillista mainetta. Termi 'fanzine' on toisinaan sekoitettu englannin termiin 'fan magazine', joka kuitenkin viittaa ammattimaisesti ihailijoille tai harrastajille tehtyihin lehtiin.


title: Fanzine

text: Suomalaisia fanzineja ovat muun muassa Ankkalinnan Pamaus, Finnzine, Kosmoskynä, Legolas, Mauri Sariolan seurassa, Otaku ja Rutjanlinna. Suomessa ilmestyi myös vuosina 1980–1981 lehti, jonka nimi oli FANzine (päätoimittaja Waldemar Wallenius). Lehteä ilmestyi yhteensä neljä numeroa ja sitä kustansi pirkkalainen Lehtijussit.


title: Drawing Restraint 9

text: Drawing Restraint 9 on Matthew Barneyn elokuva vuodelta 2005. Hän on itse ohjannut ja näytellyt elokuvassa vaimonsa Björk Guðmundsdóttirin kanssa. Björk on myös säveltänyt elokuvaan musiikin.


title: Julia Kristeva

text: Julia Kristeva (, s. 24. kesäkuuta 1941) on bulgarialais-ranskalainen filosofi, psykoanalyytikko, feministi ja kirjailija, joka on elänyt Ranskassa 1960-luvun puolivälistä lähtien. Hänen teoksillaan on merkittävä paikka poststrukturalistisessa ajattelussa.


title: Julia Kristeva

text: Julia Kristeva syntyi Slivenissä Bulgariassa. Hän muutti Ranskaan 24-vuotiaana joulukuussa 1965. Muuton syynä oli se, että Kristeva halusi paeta tuolloin Bulgariassa vallinnutta stalinistista kommunismia. Hän jatkoi ja täydensi opintojaan useissa ranskalaisissa yliopistoissa. Hän saapui länteen ehtiäkseen kokemaan ajoissa strukturalismin heikkenemisen ja sen haastajien Michel Foucaultin ja Jacques Derridan antaman haasteen. Kristeva opiskeli muun muassa Roland Barthesin johdolla ja osallistui niin sanotun Tel Quel -ryhmän kirjalliseen toimintaan.


title: Julia Kristeva

text: Kristevan töitä voi yhdessä mielessä pitää yrityksenä muokata psykoanalyyttistä lähestymistapaa ja sen poststrukturalistista kritiikkiä. Esimerkkinä mainittakoon, että Kristevan näkemys subjektista ja sen rakentumisesta on saanut vaikutteita Sigmund Freudilta ja Jacques Lacanilta. Kristeva hylkää kuitenkin kaikki muodolliset systemaattiset tai strukturalistiset subjektin ymmärtämiset jatkuvasti ”prosessoivan” tai ”kriisissä olevan” subjektin tähden.


title: Julia Kristeva

text: Kristeva opettaa semiotiikkaa Columbian yliopistossa New Yorkissa sekä Université Paris 7 Denis Diderot -yliopistossa. Hän on myös "Institut universitaire de Francen" jäsen.


title: Julia Kristeva

text: Julia Kristeva on avioitunut ranskalaisen kirjailijan Philippe Sollersin kanssa.


title: Julia Kristeva

text: Vuonna 2004 Kristeva sai tuotannostaan norjalaisen Holberg-palkinnon ja vuonna 2006 Hannah Arendt -palkinnon.


title: Julia Kristeva

text: Vuonna 2017 hänen ajattelunsa mainitaan maineikkaan Library of Living Philosophers -kirjasarjan valmisteilla olevan teoksen aiheena.


title: Kempeleen Lentopallo

text: Kempeleen Lentopallo (KempeLe) on vuonna 2005 Kempeleen Pyrinnöstä eriytynyt lentopallon erikoisseura Kempeleestä. Seura peri Kempeleen Pyrinnöltä lentopallon 1-sarjapaikan. Kempeleen lentopallo pelasi kaudella 2005–2006 lentopallon 1-sarjassa ilman tappioita edeten SM-liigakarsintoihin, joissa se hävisi vain yhden ottelun ennätyspitkän kamppailun päätteeksi. Seura aloitti lentopallon SM-liigassa syksyllä 2006 voittaen ensimmäisen ottelunsa Vaasan Kiistoa vastaan. Kaudeksi 2009–2010 seuran miesten edustusjoukkue siirtyi Ouluun ja pelaa liigassa nimellä Sun Volley


title: Kempeleen Lentopallo

text: Kempeleen Lentopallo perustettiin vuonna 2005, kun seura erkaantui yleisseurasta nimeltään Kempeleen Pyrintö. Kempeleen Lentopallo aloitti heti perustamisensa jälkeen isot satsaukset lentopalloon, ja alkoi hankkimaan kovia pelaajia joukkueeseensa. Joukkue hankki aluksi riveihinsä SM-liigakauden 2002 pistepörssin voittaneen Antti Huuskosen, ja Suomen lupaavimpiin lentopalloilijoihin kuuluneen Antti Kaattarin. Pian pamahtivat uudet pommit siirtomarkkinoilta, kun joukkue hankki SM-liigamiehet Harri Hietalan, ja Antti Malisen. Malinen oli voittanut juuri torjuntapörssin SM-liigassa, ja Hietala taistellut pistepörssin voitosta loppuun asti. Myöhemmin Kempele ilmoitti myös hankkineensa maajoukkuepassari Simo-Pekka Ollin joukkueeseensa 1-sarjaan.


title: Kempeleen Lentopallo

text: Pelaajamarkkinoilla Kempele jatkoi hankintojaan, kun se hankki riveihinsä maajoukkuelibero Timo Tolvasen, ja entisen maajoukkuepassari Aki Riihimäen. Simo-Pekka Olli oli lähtenyt Kempeleestä ennen kauden alkua ammattilaiseksi maailmankovimpaan lentopalloliigaan, Italian A1-liigaan. Lähdön Kempeleestä mahdollista ulkomaalaispykälä Ollin sopimuksessa.


title: Kempeleen Lentopallo

text: Kempele pelasi suvereenisti läpi kauden 1-sarjassa, ja lopulta kausi päättyi liiga nousuun kaudeksi 2006–2007. Liigaan noustuaan Kempele hankki riveihinsä kolminkertaisen pistepörssin voittajan Marko Ahon, sekä maajoukkuemies Teppo Heikkilän kaudeksi 2007. Ensimmäisellä kaudellaan SM-liigassa Kempeleellä oli yksi suurimmista budjeteista, mutta se ei tuottanut kuitenkaan tulosta toivotulla tavalla. Kempele tippui pudotuspelien ensimmäisellä kierroksella Mutalan Riennolle. Joukkue kärsi suurista loukkaantumisista läpi kauden, joka todennäköisesti heikensi sen iskukykyä.


title: Kempeleen Lentopallo

text: Toiselle kaudellaan Suomen korkeimmalla sarjatasolla Kempeleen joukkue oli hankkinut riveihinsä SM-liigan parhaimmaksi pelaajaksi 2007 valitun Pekka Kortteisen, ja slovakialaispassari Daniel Končálin. Kausi ei kuitenkaan mennyt odotetusti. Joukkue oli runkosarjassa vasta kuudes ja putosi puolivälierissä Vammalan Lentopallolle otteluvoitoin 3–0.


title: Kempeleen Lentopallo

text: Kaudelle 2007–2008 Kempele teki sopimukset jo nelinkertaisen pistepörssin voittajan Marko Ahon, slovakialaispassari Daniel Končálin, ja Petteri Parkkisenniemen kanssa. Lisäksi joukkueessa pelasivat edelleen rantalentopallon huippunimi Anssi Hakala, sekä toiseksi vastaanottotilastoissa sijoittunut Juho Rajala. Liigarinkiin on noussut myös juniorilahjakkuus Tommi Eirola, jonka lisäksi sopimukset on tehty Antti Malisen sekä Harri Hietalan kanssa. Uudeksi päävalmentajaksi nimettiin Sami Kurttila. Joukkue ylsi puolivälieriin, missä se hävisi Santasportille.


title: Kempeleen Lentopallo

text: Kaudeksi 2009–2010 seuran miesten liigajoukkue siirtyi Ouluun ja jatkaa liigassa Sun Volley -nimisenä joukkueena.


title: Sam Huntington

text: Sam Huntington (s. 1. huhtikuuta 1982 Peterborough, New Hampshire) on yhdysvaltalainen näyttelijä. Hän syntyi Peterboroughissa, New Hampshiressa, vuonna 1982, ensimmäinen päivä huhtikuuta. Hänen äitinsä Christine Stabile omisti The Black Box -teatterin, missä poika aloitti näyttelemisen. Vuonna 1997 Sam, palkittiin Showbiz Kids'in uudeksi nuoreksi tähdeksi.


title: Sam Huntington

text: Sam meni naimisiin tyttöystävänsä Rachel Kleinin kanssa syyskuussa 2006.


title: Kamensk-Šahtinski

text: Kamensk-Šahtinski () on Etelä-Venäjällä Rostovin alueella Donetsin etelärannalla sijaitseva teollisuuskaupunki. Ukrainan Luhanskin alueen rajalle on noin 30 kilometrin matka. Vuonna 2010 kaupunkipiirissä oli 95 306 asukasta. Vuoden 2002 väestönlaskennan mukaan varsinaisen Kamensk-Šahtinskin kaupungin väkiluku oli 75 632, kun koko 98 232 kaupunkipiirissä oli 98 232 asukasta. Kaupunkipiiriin kuuluivat tällöin myös "Zavodskoi"n (Заводской, 8 962 as.) ja "Lihovskoi"n (Лиховской, 13 638 as.) kaupunkityyppiset taajamat.


title: Kamensk-Šahtinski

text: Kamensk-Šahtinski on eräs Rostovin alueen teollisuuskaupungeista. Kemianteollisuuden merkittävimmät yritykset ovat GUP Kamenski himkombinat ("ГУП Каменский химкомбинат") ja OAO Kamenskvolokno ("ОАО Каменскволокно"), joka valmistaa keinokuitulankoja sekä polypropyleenisäkkejä. Konepajateollisuuden yrityksiä ovat Mašzavod ("Машзавод", "Konetehdas") ja Kamenski opytno-mehanitšeski zavod ("Каменский опытно-механический завод"). Muita tehtaita ovat Promgaz ("Промгаз"), lasipakkaustehdas Steklotarnyi zavod ("Стеклотарный завод"), teurastamo Telets ("Телец", "Vasikka"), leipomo Konditer ("Кондитер"), meijeri sekä alkoholitehdas.


title: Kamensk-Šahtinski

text: Kaupunki sijaitsee merkittävien liikenenyhteyksien tuntumassa: sen itäpuolelta kulkee valtatie M4 (osa eurooppatietä ) ja eteläpuolelta valtatie M21 (osa eurooppatietä ) Donetskiin Ukrainan Luhanskin alueen rajalle. Ukrainan rajalle on noin 30 kilometrin matka.


title: Kamensk-Šahtinski

text: Paikkakunnan kirjallinen historia alkoi vuonna 1671 (tai 1686), kun sinne perustettiin Kamenskajan kasakkakylä. Nimi johdettiin Kamenka-joesta. 1817 siitä tuli Donin kasakoiden alueen Donetskin piirikunnan hallintokeskus, Kamenskajan stanitsa. Vuonna 1927 (tai 1929) siitä tuli kaupunki Kamensk-Šahtinsk.


title: Kamensk-Šahtinski

text: Seudulle perustettiin 1800-luvun puolivälissä kivihiilikaivoksia ja potaska- ja alkoholitehtaita sekä konepajoja. Kaupunki oli toisen maailmansodan aikana saksalaisten hallussa 18. heinäkuuta 1942 – 13. helmikuuta 1943.


title: Kamensk-Šahtinski

text: Itä-Ukrainan kriisin 2014 aikana Venäjän Rostovin alueelta siirtyi useasti aseistettuja joukkoja ja sotatarvikkeita Ukrainan Luhanskin alueelle siellä taistelleiden venäläismielisten kapinallisten hallitseman E40-valtatieyhteyden ja sen läheisten rajanylityspaikkojen kautta. Virallisesti nämä rajanylityspaikat on toistaiseksi suljettu, eikä niiden kautta ole luvallista tulla Ukrainan alueelle tai poistua Ukrainasta. Venäjän rajavartiosto ei kansainvälisistä rajasopimuksista tai -käytännöistä huolimatta piitannut maansa rajoja ylittävien, omasta maastaan peräisin olevien "villien asejoukkojen" rajanylityksistä.


Kamensk-Šahtinski


title: Jacobus Henricus van ’t Hoff

text: Jacobus Henricus van 't Hoff (30. elokuuta 1852 – 1. maaliskuuta 1911) oli alankomaalainen fyysikko ja kemisti. Hän sai vuonna 1901 myönnetyn ensimmäisen Nobelin kemianpalkinnon työstään kemiallisen dynamiikan ja osmoottisen paineen parissa. Lisäksi hän tutki stereokemiaa ja kemiallista tasapainoa. Van 't Hoff oli myös perustamassa nykyaikaista fysikaalista kemiaa. Häntä pidetään yhtenä suurimmista kemisteistä Antoine Lavoisierin, Louis Pasteurin ja Friedrich Wöhlerin rinnalla.


title: Icon Medialab

text: Icon Medialab oli yksi Ruotsin tunnetuimmista internetkonsultointiyrityksistä IT-kuplan aikana. Johan Staël von Holstein perusti yhtiön 1996 Tukholmassa. Yhtiö yhdistyi Lost Boysin kanssa 2002 ja kaksi vuotta myöhemmin muutti nimensä LB Icon AB:ksi. 2006 yhtiö yhdistyi Framfabin kanssa ja muutti nimensä LBI International AB:ksi. Icon Medialab -nimeä käytetään nykyään ainoastaan LBI Internationalin Madridin- ja Milanon-konttoreista.


title: Icon Medialab

text: Icon Medialabin Suomen tytäryhtiö syntyi vuonna 1997 yhtiön ostettua The Works Finland Oy:n. Tytäryhtiöllä oli Suomessa toimistot Helsingissä ja Tampereella. Icon Medialab Finland ajautui konkurssiin vuonna 2002 WM-datan ostettua osan yhtiön Suomen toiminnoista.


title: Olle Hellbom

text: Nils Olof "Olle" Hellbom (8. lokakuuta 1925 Tukholma – 5. kesäkuuta 1982 Tukholma) oli ruotsalainen elokuvaohjaaja.


title: Olle Hellbom

text: Hellbom tuli tunnetuksi Astrid Lindgrenin kirjoihin perustuvista elokuvista, joita onkin suurin osa hänen tuotannostaan. Lisäksi Hellbom on tuottanut ja käsikirjoittanut elokuvia.


title: Olle Hellbom

text: Hellbomin tytär Tove Hellbom on työskennellyt myös elokuva-alalla muun muassa tarpeistonhoitajana. Olle Hellbom kuoli 56-vuotiaana vatsasyöpään. Hänet on haudattu Skogskyrkogårdeniin Tukholmaan.


title: Framfab

text: Framfab on Jonas Birgerssonin vuonna 1995 perustama ruotsalainen it-konsultointiyhtiö. Yhtiö listautui Tukholman pörssiin 1999. 1999-2000 yhtiö osti useita ulkomaalaisia yhtiöitä maksaen ostoksensa omilla osakkeillaan ajautuen samalla syviin tappioihin. Yhtiön rahoitustilanne parani vähitellen ja yhtiö nousi voitolliseksi 2004. 2006 yhdistyi kilpailijansa, Icon Medialabin, kanssa.


title: Nedecon

text: Nedecon oli Jesse Jokisen perustama it-konsultointiyritys. Yhtiö yhdistyi Meniren osakkuusyhtiö Enderon kanssa 2000. Yhtiön osakkeella käytiin kauppaa Helsingin pörssin NM-listalla.


title: Mancon

text: Mancon Oy oli vuonna 1978 perustettu porilainen kehitysyhtiö. Sen takana oli tunnetun teollisuussuvun jäsen Gustav Rosenlew. Yhtiön toiminta-ajatus oli hankkia omistusosuuksia muista yrityksistä ja saada niiden arvo nousemaan kehittämistoimenpiteiden avulla.


title: Mancon

text: Mancon ajautui konkurssiin vuonna 1989. Mancon oli 20 vuoteen ensimmäinen konkurssin tehnyt pörssiyhtiö Suomessa. Ennen konkurssia yhtiön palveluksessa oli noin 600 työntekijää. Yrityksen konkurssi aiheutti huomattavia luottotappioita muun muassa SKOPille.


title: Mancon

text: Manconin B-osake noteerattiin Helsingin Pörssissä 20.5.1985–31.5.1989. Yhtiöllä oli yli 4 000 osakkeenomistajaa, jotka menettivät sijoituksensa konkurssissa. Sijoittajista 56 teki poliisille tutkintapyynnön, mutta syyttäjä päätti jättää syyttämättä näytön puutteessa.


title: Mancon

text: Manconin tilinpäätöstietojen luotettavuus asetettiin kyseenalaiseksi julkisuudessa. Kritiikin mukaan tiedot eivät kuvanneet yrityksen todellista taloudellista asemaa. Manconin piiriin kuuluneiden yritysten keskinäiset kaupat, lainat ja takaukset sumensivat kuvaa koko ryhmän tilanteesta ja riskeistä.


title: Mancon

text: Manconin konkurssin syitä olivat mm. yrityksen liian nopea kehitysvauhti; liian monimutkainen rakenne; rönsyily liian monelle alueelle; panostaminen kannattamattomiin kehityskohteisiin, joita ei saatu myydyksi; kehityskohteiden osto liian kalliilla; liiallinen velkaantuminen; liian pieni organisaatio, joka ei riittänyt hoitamaan kehityskohteita eikä pörssilistautumiseen liittyviä informointitehtäviä sekä puutteelliset valvonta- ja informaatiojärjestelmät, joiden johdosta todellista tietoa oli vaikea saada.


title: S/S Turso

text: S/S Turso on nykyisin museoitu satamajäänmurtaja, joka valmistui vuonna 1944 Helsingin Hietalahden telakalta ja luovutettiin vuonna 1945 sotakorvauksena Neuvostoliittoon.


title: S/S Turso

text: Helsingin kaupunki tilasi "Turson" korvaamaan vanhaa ja pienitehoista S/S "Herculesta". Sataman liikenteen hoitamisessa uuden hinaajan oli tarkoitus huolehtia laivojen sijoittamisesta laituriin ja irrottamisesta laiturista. Helsingin suurempi jäänmurtaja "Otso" avustaisi kauppa-aluksia satamasta väylille ja väylistä satamaan sekä avustaisi laivoja myös saaristoväylillä.


title: S/S Turso

text: Satamalaitos olisi halunnut saada aluksen käyttöönsä jo helmikuussa 1943. Höyrykattilan levyjen toimitusaika oli kuitenkin 12 kuukautta tilauksesta, ja kattilan valmistaminen kestäisi lisäksi kolme kuukautta. Lyhyen rakennusajan pelättiin myös huonontavan työn laatua. Laivan arvioitiin siksi olevan satamalaitoksen käytössä marraskuussa 1943. Telakka oli valmis kiirehtimään laivan rakentamista niin paljon kuin sodanaikaiset olot sallivat.


title: S/S Turso

text: Sota-ajan aiheuttama raaka-aineiden niukkuus ja käytettävissä olevan työvoiman vähyys viivästyttivät rakentamista niin, että laiva valmistui vasta seuraavan vuoden puolella.


title: S/S Turso

text: Kaupunginvaltuusto hyväksyi aluksen hankinnan kesällä 1942. Hankintasopimuksen laatimisessa avustivat kaupungin satamakapteeni, merikapteeni Juho Lehtonen ja insinööri K. Albin Johansson. Käytännössä tämä tarkoitti sitä, että Johansson suunnitteli murtajan, johti sen piirustustöitä ja toimi rakennustöiden valvojana.


title: S/S Turso

text: Hankintasopimuksen allekirjoittivat kaupungin puolesta satamalautakunnan puheenjohtaja Ivar Lindfors ja satamalaitoksen toimitusjohtaja Kaarle Hoppu. Aluksen hinta oli 16,3 miljoonaa markkaa. Puolet hinnasta maksettiin tilausta tehtäessä, ja vesillelaskun jälkeen maksettiin 25 prosenttia sekä loppusumma aluksen valmistuttua. Maksamattomalle osalle maksettiin indeksin osoittama korko. "Turson" lopulliseksi hinnaksi tuli 18 483 118 markkaa.


title: S/S Turso

text: Uudisrakennuksen kastoi "Tursoksi" Kaarle Hopun puoliso, rouva Saima Hoppu.


title: S/S Turso

text: Luovutusta edeltäneenä päivänä Kulkulaitosten ja yleisten töiden ministeriö antoi luvan asentaa "Tursoon" radiopuhelinlaitteet ja käyttää tätä radioasemaa 10 vuoden ajan. Koska "Tursoa" käytettiin korvausta vastaan hinauksiin, oli sitä pidettävä kauppa-aluksena. Siksi se merkittiin 18. marraskuuta Helsingin kaupungin alusrekisteriin numerolla 931, Tunnuskirjaimikseen se sai OFGR.


title: S/S Turso

text: "Turson" koe- ja luovutusmatkalla 15. maaliskuuta 1944 laivan päällikkönä oli aluksi merikapteeni U. Niemelä. Syväys keulassa oli 3,28 metriä ja perässä 3,65 metriä.


title: S/S Turso

text: Lähtö Hietalahden telakalta Kruunuvuorenselälle tapahtui kello 10. Aluksen luovutuksen ja lipunvaihdon aikaan kello oli 10.20. Uuden aluksen kunniaksi esitettiin kolminkertainen eläköönhuuto. Koematkan aikana jään paksuus oli 23 senttimetriä, ja jään päällä oli 10–13-senttinen lumipeite. "Turso" selviytyi jään murtamisesta moitteetta. Kello 11.15 saavuttiin Eteläsatamaan jättämään kutsuvieraat pois aluksesta. Samalla aluksen päällikkyyden otti vastaan Toivo Ilmari Saarinen.


title: S/S Turso

text: Samassa yhteydessä pidettiin "Tursossa" kokous, jossa satamajohtaja Hopulle luovutettiin


title: S/S Turso

text: Koematkalla telakka lupautui suorittamaan täydennystöitä ja korjaamaan joitakin puutteita. Kello 12 alus kiinnitettiin laivatelakan laituriin. Kaksi seuraavaa päivää kului aluksen kalustamiseen. "Turson" varsinainen työura alkoi 18. maaliskuuta 1944.


title: S/S Turso

text: "Turson" hankintaa perusteltiin paitsi hyvän satamahinaajan tarpeellisuudella myös sataman paloturvallisuutta parantavana hankintana. Helsingin satamissa oli useita sellaisia paikkoja, joissa ei ollut vesijohtoa. Sammutusaluksen avulla tulta vastaan voitaisiin hyökätä meren puolelta.


title: S/S Turso

text: Koska S/S "Hercules" oli varustettu sammutusvälineillä, tarvittiin sen korvaajaankin sammutusvälineet. "Hercules"-hinaajaan oli vuonna 1936 jälkiasennettu höyrypumppu, jonka teho oli 60 m³ tunnissa. "Turso" päätettiin varustaa vesitykillä, jonka teho oli 200 m³ tunnissa, sekä lisäksi tyhjennys- ja palopumpulla, jonka teho oli 300 m³ tunnissa. Tällä pumpulla pidettäisiin pelastettavana olevaa vuotavaa alusta veden pinnalla.


title: S/S Turso

text: Helsingin satamalaitoksen palveluksessa "Turso" oli 15. maaliskuuta – 4. joulukuuta 1944. Tänä aikana alus


title: S/S Turso

text: Helsinki osti vuonna 1922 Oy Lehtoniemi Ab:ltä jäätämurtavan hinaajahöyrylaivan nimeltään "B 14". Alus oli rakennettu Riiassa 1912 käytettäväksi jokihinaajana. Helsingin satamahallitus antoi alukselle nimen "Hercules".


title: S/S Turso

text: "Herculeksen" runko ja höyrykattila olisi pitänyt 1940-luvulla korjata perusteellisesti. Uudistettunakin sen vanhanaikainen compoud-höyrykone olisi ollut epätaloudellinen ja vähätehoinen. Kesäisin, kun avustettiin suuria säiliöaluksia laituriin, osoittautui 495 indikoidun hevosvoiman (364 kW) koneteho liian heikoksi. Lisäksi "Hercules" juuttui herkästi jäihin kiinni heikon koneensa ja rungon liian suorien sivujen vuoksi.


title: S/S Turso

text: "Turson" valmistuttua "Hercules" kävi tarpeettomaksi, ja se myytiin 31. maaliskuuta 1944 Poriin kauppaneuvos Werner Hacklinille.


title: S/S Turso

text: Satamalaitoksen toinen murtaja, jonka "Turso" osittain korvasi loppuvuodeksi 1944, oli vuoden 1936 lopulla valmistunut saaristojäänmurtaja "Otso". Kun "Turso" oli luovutettu Neuvostoliittoon, "Otso" joutui suoriutumaan urakastaan yksin. Lisäksi se oli välillä aikarahdattuna kauppamerenkulun ohjaus- ja säännöstelytoimikunnan laskuun. Vuonna 1945 "Otso" oli useita kertoja aikarahdattuna merenkulkuhallituksen käyttöön, jolloin se avusti aluksia sataman ulkopuolella. Seuraavina talvina "Otso" oli osan aikaa pakko-otettuna valtion käytössä jäänmurtotehtävissä Hangossa sekä Turun ja Ahvenanmaan saaristoissa.


title: S/S Turso

text: Kauppa- ja teollisuusministeriön kauppamerenkulun ohjaus- ja säännöstelytoimikunta määräsi "Turson" liittoutuneiden (käytännössä Neuvostoliiton) käyttöön Kronstadtiin. Sinne "Turso" aikarahdattiin 5. joulukuuta 1944 lähtien. Kun "Turso" aikarahdattiin Sotakorvausteollisuuden valtuuskunnan (Soteva) käyttöön, kaupunki teki meklarisopimuksen Osakeyhtiö John Dahlbergin kanssa. Muun muassa "Turson" henkilökunnan palkat maksoi meklariyhtiö.


title: S/S Turso

text: Suomen ja Neuvostoliiton hallitukset sopivat 17. joulukuuta "Turson" luovuttamisesta sotakorvauksena Neuvostoliitolle. Sotevan laivatoimikunnan määräyksestä laiva siirrettiin sopivaksi katsottuun luovutussatamaan. Toimikunnan asettama vastaanottokomitea tarkasti aluksen ja vastaanotti sen Suomen valtiolle. Laivatoimikunta luovutti sitten aluksen edelleen Neuvostoliitolle. Vastaanotto valtiolle ja luovutus tapahtuivat samassa tilaisuudessa.


title: S/S Turso

text: Laiva oli luovutettava täydessä käyttökunnassa varusteineen ja kalustoineen. Jälki-ikävyyksien välttämiseksi mitään kalustoa ei saanut poistaa aluksesta. Esimerkiksi ruokailuvälineiden, oleskelutilojen kaluston ja vuodevaatteiden tuli olla inventaarion mukaiset. Laiva tuli varustaa polttoaineella ja vedellä Leningradiin suuntautuvaa menomatkaa varten. Vastaanottotarkastuksessa tuli esittää aluksen kansallisuuskirja ja kaikki alusta koskevat asiakirjat, valokuvat, piirrokset, täydellinen kalustoluettelo, selostukset koneistosta ja laitteista sekä selostukset korjauksista.


title: S/S Turso

text: "Turson" luovutus tapahtui 8. helmikuuta 1945 Leningradissa. Toukokuussa Soteva maksoi Helsingin kaupungille korvauksena aluksesta 25 miljoonaa markkaa.


title: S/S Turso

text: "Turso" avusti Leningradin satamassa ja mursi Nevan jääpatoja vuosikymmenien ajan "Taifun"-nimisenä. Vuonna 1962 se alkoi käyttää polttoaineenaan öljyä kivihiilen sijasta. Vuonna 1988 mastoa siirrettiin eteenpäin ja pelastuslautta korvasi pelastusveneen. 22 vuotta sen kapteenina oli Andrei Araratov.


title: S/S Turso

text: Satamajäänsärkijä S/S Turso -yhdistys osti murtajan vuonna 2004 ja entisti sen Pernajan Isnäsissä. Elokuussa 2006 "Turso" siirrettiin Suomenlinnan telakalle pohjan hiekkapuhallusta ja maalausta varten. Syksyllä 2006 se palasi Hietalahden rantaan. Kesäksi 2008 "Turso" palautettiin hiililämmitteiseksi.


title: S/S Turso

text: Yhdistyksen puheenjohtaja ja aluksen päällikkö on Pekka Snellman. "Turso" vieraili Pietarissa kaupungin 308-vuotissyntymäpäivillä toukokuussa 2011.


title: Vastamelu

text: Vastamelulla tarkoitetaan ulkopuolelta tulevan äänen aktiivista vaimentamista rajatussa tilassa.


title: Vastamelu

text: Ulkopuolelta tuleva melu havaitaan yhdellä tai useammalla mikrofonilla, jotka muuttavat äänen sähköiseksi signaaliksi. Sen perusteella muodostetaan korjaussignaali, joka vahvistettuna ja äänentoistojärjestelmän kautta toistettuna vaimentaa ulkopuolelta tulevaa melua halutussa tilassa.


title: Vastamelu

text: Vastamelulla voidaan parhaiten vaimentaa suhteellisen tasaista, matalataajuista taustamelua. Äkillisiä ääniä (esimerkiksi esineen putoaminen lattialle) tai vaihtelevaa ääntä, joka sisältää paljon eri taajuuksia (puheääni) se vaimentaa huonosti.


title: Vastamelu

text: Vastamelua voidaan käyttää henkilökohtaisesti ns. vastamelukuulokkeiden avulla tai isommassa tilassa, esimerkiksi liikennevälineessä tai teollisuushallissa. Myös ulkotiloissa, esimerkiksi lentokentillä ja vilkkaissa risteyksissä vastamelun käyttö on joissain oloissa mahdollista. Järjestelmää käytetään myös sukellusveneissä peittämään potkurin ääntä.


title: Vastamelu

text: Melun vaimeneminen perustuu destruktiiviseen interferenssiin: Vaimennusjärjestelmän tuottaman äänen, vastamelun, vaihe ja amplitudi ovat sellaisia, että vastamelu vaimentaa alkuperäistä melua mahdollisimman paljon.


title: Vastamelu

text: Yksinkertaisin vastamelujärjestelmä on vastamelukuuloke, jossa kuulokkeiden ulkopintaan sijoitettujen mikrofonien signaalit syötetään vastakkaisvaiheisena kuulokkeisiin.


title: Vastamelu

text: Isommissa järjestelmissä on useita mikrofoneja ja kaiuttimia ja monikanavainen korjaussignaali muodostetaan digitaalisen signaalinkäsittelyn avulla. Tällainen vaimennus toimii hyvin vain rajatulla alueella koska äänen aallonpituudesta johtuu, että ääniaallon vaihe on eri suuri eri kohdissa suojattavaa aluetta. Kaiuttimien tuottaman äänen voimakkuus myös heikkenee siirryttäessä kauemmaksi kaiuttimesta joten sen tuottaman vastamelun voimakkuus vaihtelee eri paikoissa. Siksi järjestelmän kaiuttimilla ei voida muodostaa sellaista äänikenttää, joka jokaisessa pisteessä kumoaisi kaikista suunnista tulevat erilaiset äänet. Paras tulos saavutetaan matalataajuisen eli "pitkäaaltoisen" äänen vaimennuksessa.


title: Suolahden Urho

text: Voimistelu- ja Urheiluseura Suolahden Urho on vuonna 1908 perustettu liikunnan yleisseura, jossa on noin 800 jäsentä. Seuran johtokunnan alaisuudessa toimii seitsemän lajijaostoa.


title: Euridice

text: Euridice on Jacopo Perin ooppera, joka sai ensi-iltansa 6. lokakuuta 1600 Palazzo Pittissä Firenzessä. Libreton kirjoitti Ottavio Rinuccini. Orfeuksen ja Eurydiken myyttiin perustuva teos valmistui Ranskan kuninkaan Henrik IV:n ja Maria de’ Medicin häitä varten. Sitä pidetään ensimmäisenä näihin päiviin kokonaisena säilyneenä oopperana (Perin "Dafne" vuodelta 1597 ei ole säilynyt kokonaisena).


title: Euridice

text: Peri lauloi itse nimiosan Palazzo Pittin kantaesityksessä. Useissa rooleissa oli säveltäjä Giulio Caccinin seurueen jäseniä, mukaan lukien hänen tyttärensä Francesca Caccini. Caccini itse asiassa sävelsi samaan librettoon oman, samannimisen teoksen ja sai sen jopa julkaistua ennen Perin oopperaa. Se sai kuitenkin ensiesityksensä vasta 1605 eikä sitä ole sen koommin esitetty, kenties Perin version menestyksen johdosta.


title: Euridice

text: "Euridice" on varhaisimpia teoksia, missä on kuultavissa resitatiivin käyttöä. Laulumelodiat ja rytmit on sävelletty kuvastamaan painotuksia tekstissä sekä jäljittelemään puhetta. Lisäksi riitasointuja ja odottamattomia muutoksia bassokuviossa käytetään esimerkiksi tunteikkaissa kohdissa ja huudahduksissa.


title: Davy Jones

text: Davy Jones voi tarkoittaa seuraavia:


title: D (yhtye)

text: D on japanilainen visual kei -yhtye. Yhtye on perustettu vuonna 2003.


title: D (yhtye)

text: ASAGI


title: D (yhtye)

text: Ruiza


title: D (yhtye)

text: HIDE-ZOU


title: D (yhtye)

text: Tsunehito


title: D (yhtye)

text: HIROKI


title: D (yhtye)

text: D perustettiin maaliskuussa 2003, yhtyeen jäseninä olivat ASAGI, Ruiza, HIROKI, Sin ja Rena. Yhtye julkaisi minialbumin "NEW BLOOD" 18. heinäkuuta 2003. Pian julkaisun jälkeen Ruiza joutui sairaalaan, ja Sin päätti jättää yhtyeen. D piti lyhyen tauon, jonka aikana ASAGI ja HIROKI muodostivat kitaristi HIDE-ZOUn kanssa uuden Night of the Children -yhtyeen. HIROKI tunsi HIDE-ZOUn yhtyeestä S to M. HIDE-ZOU oli kahden yhtyeen välillä, Aiorian ja D:n. Kun Ruiza pääsi sairaalasta, D palasi yhteen 27. syyskuuta 2003 uudella kokoonpanolla: ASAGI, Ruiza, HIROKI, HIDE-ZOU ja Rena. Kaksi kuukautta sen jälkeen he julkaisivat uuden singlen, "AliCe"n. Tammikuun 27. päivä he julkaisivat "PARADOX"-minialbumin


title: D (yhtye)

text: Vuonna 2004 D julkaisi kaksi uutta singleä: "Yume narishi kuuchuu teien" (12.5..2004) ja "Mayutsuki no hitsugi", joka oli myytävänä vain kolmessa konsertissa (Shibuya O-West 4.11., Nagoya ell. FITS ALL 13.11. ja Osaka MUSE 23.11.). Yhtye julkaisi uudestaan uudelleenmasteroidun version ensimmäisestä minialbumista, jolle lisättiin myös kappale "Gareki no hana". "NEW BLOOD ~second impact~" julkaisiin 8. joulukuuta 2004, ja pian sitä seurasi yhtyeen neljäs single "Mahiru no koe ~Synchronicity~" (julkaistiin 12.1.2005).


title: D (yhtye)

text: Vuosi 2005 oli yhtyeelle kiireistä aikaa. 7. tammikuuta Kisaki (ennen yhtyeessä Syndrome, nykyään Phantasmagoria) päätti tehdä yhteistyökiertueen D:n kanssa. Rena ei ollut mukana kiertueella, mutta ehti vielä julkaista yhtyeessä uuden singlen ja musiikkivideon, "Yami yori kurai doukoku no a CAPPELLA to bara yori akai jounetsu no ARIA". Viimeisimmän albumin nauhoituksen jälkeen Rena päätti jättää yhtyeen. Hän soitti bassoa "The name of the ROSE" -albumilla (julkaistu 25.9.2005), vaikka levy julkaistiin kaksi kuukautta hänen lähtönsä jälkeen.


title: D (yhtye)

text: Tsunehito liittyi yhtyeeseen 5. joulukuuta 2005, ja soitti uudelleen bassot "The name of the ROSE 2006" -albumille (julkaistu 8.2.2006), joka sisälsi kolme uutta kappaletta.


title: D (yhtye)

text: Yhtyeellä on tapana masteroida ja julkaista vanhat albumit uudelleen, joten vuonna 2006 he julkaisivat uudelleen "PARADOX"-minialbumin ja "Yume narishi kuchuu teien" -singlen. Singlen mukana julkaisiin kaksi ennenjulkaisematonta kappaletta. D:n viimeisin single "Taiyou wo okuru hi" (julkaistu 3.8.2006) on saatavilla sekä musiikkivideon kanssa että ilman videota. Yhtyeen "Tafel Anatomie" -albumi on julkaistu 18. lokakuuta 2007. Tafel Anatomie kiertueella vuonna 2006 nauhoitetun konsertin D julkaisi "Tafel Anatomie Tour 2006 - 12.06 Tour Final Shibuya Kokai" -nimisenä 14. maaliskuuta 2007.


title: D (yhtye)

text: Yhtye on julkaisi vuonna 2007 useita singlejä; 25. huhtikuuta "Dearest You", 18. heinäkuuta "Ouka Saki Some ni keri" ja 15. elokuuta "Schwarzschild" -singlet. Syksyllä 2007 julkaistiin uusi albumi, "Neo culture ~Beyond the world~".


title: D (yhtye)

text: 22. joulukuuta 2007 pidetyllä keikalla bändi ilmoitti heistä tulevan major-bändi. D julkaisee ensimmäisen singlen suuren levy-yhtiön alaisuudessa 7. toukokuuta.


title: Tahtilaji

text: Tahtilaji on länsimaisessa musiikissa käytettävä merkintä, joka ilmaisee tahtiosien lukumäärän yhdessä tahdissa. Sävellyksen alkuun on yleensä merkitty tahtiosoitus murtolukuna, jonka ylempi numero (osoittaja) ilmoittaa tahtiosien määrän tahdissa ja alempi (nimittäjä) yhden tahtiosan pituuden. Esimerkiksi tahtilajissa 3/4 yksi tahti sisältää kolme neljäsosanuotin mittaista tahtiosaa. C-merkintä tarkoittaa tahtilajia 4/4; pystyviivalla jaettu C tarkoittaa alla breve -tahtilajia 2/2. Epätäsmällisesti ilmaistuna tahtilajin osoittaja ilmoittaa moneenko lasketaan ja tahtilajin nimittäjä yhden tahtiosan pituuden. Esim. 4/4 -tahtiosoituksessa lasketaan käytännössä neljään, 2/4 kahteen, 2/2 kahteen, 3/4 kolmeen, 6/8 kahteen (tai kuuteen), 3/8 yhteen (tai kolmeen) 5/4 viiteen, 12/8 neljään (tai 12:een) jne.. Tahtilajimerkintä ei vaikuta teoksen esitysnopeuteen.


title: Tahtilaji

text: Tahtilaji voi olla tasajakoinen, kolmijakoinen tai näiden yhdistelmä. Yleisimmät tasajakoiset tahtilajit ovat 4/4 ja 2/4. Kolmijakoisista tahtilajeista käytössä on 3/8, 6/8 ja 3/4.


title: Athens 2004

text: Athens 2004 on Eurocomin PlayStation 2:lle ja Windowsille kehittämä peli vuoden 2004 kesäolympialaisista Ateenassa.


title: Athens 2004

text: Mukana on 25 lajia: juoksua, kenttälajeja, uintia, painonnostoa, jousiammuntaa, skeetiä ja ratsastusta. Pelissä on 64 maata kaikista maanosista ja sitä voi pelata yhtä aikaa jopa neljä henkilöä, jos käytössä on Multitap.Pelissä pystyy valitsemaan 64 eri maasta.


title: Pescaran Grand Prix 1957

text: Pescaran Grand Prix 1957 oli Formula 1:n MM-sarjan osakilpailu, joka ajettiin 18. elokuuta 1957 Pescarassa. Tämä oli ainoa kerta, kun Pescaran Grand Prix oli osana MM-sarjaa, tosin MM-sarjan ulkopuolisia Formula 1 -kilpailuja oli ajettu siellä aikaisemminkin. Kilpailun nostaminen MM-kalenteriin johtui Hollannin GP:n ja Belgian GP:n peruuntumisesta talousvaikeuksien vuoksi.


title: Japanin Grand Prix 1998

text: Japanin Grand Prix 1998 oli Formula 1 -sarjan osakilpailu, joka ajettiin 1. marraskuuta 1998 Suzukan radalla. Siinä Mika Häkkinen varmisti ensimmäisen Formula 1 -mestaruutensa.


title: Japanin Grand Prix 1998

text: Kilpailu oli Tyrrell-tallin viimeinen kilpailu. Kaudeksi 1999 sen nimi muuttui British American Racingiksi.


title: Japanin Grand Prix 1998

text: Ennen Japanin Grand Prix'ta kaksi kuljettajaa taisteli maailmanmestaruudesta: Mika Häkkinen 90 pisteellä ja Michael Schumacher 86 pisteellä. Häkkisellä oli voittoja kaksi enemmän kuin Schumacherilla, joten tasatilanteen tullen Häkkinen olisi mestari. Kolmantena MM-pisteissä oli David Coulthard 52 pisteellä ja neljäntenä Eddie Irvine 41 pisteellä. Coulthard oli siis jo varmistanut itselleen MM-pronssin. Mika Häkkisestä tulisi maailmanmestari, mikäli Schumacher ei saisi vähintään viittä pistettä Häkkistä enemmän.


title: Japanin Grand Prix 1998

text: Taistelu valmistajienkin mestaruudesta oli vielä avoin. McLaren johti 142 pisteellä, ja toisena oli Ferrari 127 pisteellä. Ferrari veisi siis mestaruuden, mikäli se ottaisi kilpailusta kaksoisvoiton, ja McLaren jäisi pisteittä. Tasatilanteen tullessa McLaren olisi enempien voittojen ansiosta mestari.


title: Japanin Grand Prix 1998

text: Kilpailun lähtöä jouduttiin siirtämään kahdesti. Ensimmäisellä kerralla Jarno Trullin auto sammui ja lähtövaloihin syttyivät keltaiset valot. Tilanteen takia ajettiin uusi lämmittelykierros, ja Trulli joutui starttaamaan muiden perästä. Ylimääräisen lämmittelykierroksen jälkeen, kun autot olivat asettuneet lähtöruutuihinsa, alkoivat keltaiset liput liehua ja paalupaikalla ollut Michael Schumacher nosti kätensä ylös merkiksi siitä, että hän sammutti autonsa. Taas oli vuorossa ylimääräinen lämmittelykierros. Schumacher joutui starttaamaan kilpailuun joukon hänniltä.


title: Japanin Grand Prix 1998

text: Kolmannella yrityksellä startti onnistui, vaikkakin keltaisia lippuja heiluteltiin. Ensimmäiseen mutkaan tultaessa toisesta ruudusta lähtenyt Häkkinen pääsi kärkeen, koska Schumacher oli joukon hännillä. Häkkisen lähtö oli hyvä, mutta niin oli myös neljännestä ruudusta lähteneen Eddie Irvinenkin, joka pääsi David Coulthardista ohi. Myös Heinz-Harald Frentzen ohitti Coulthardin. Myös Schumacher sai loistavan lähdön, sillä hän nousi ensimmäisen kierroksen aikana viimeisestä lähtöruudusta sijalle 12.


title: Japanin Grand Prix 1998

text: Heti ensimmäisistä kierroksista lähtien Häkkinen ja Irvine karkasivat muilta ajaen lähes vuorotellen kilpailun nopeimpia kierroksia. Frentzenin taakse jumittunut Coulthard olisi kenties pystynyt ajamaan nopeampia kierroksia, mutta hän ei päässyt Frentzenistä ohi.


title: Japanin Grand Prix 1998

text: Kun kierroksia oli ajettu jo viisi, oli Schumacher noussut jo seitsemänneksi Damon Hillin ja Jacques Villeneuven taakse. Schumacher joutui ajamaan Hillin perässä usean kierroksen ajan, ja pääsi hänestä ohi vasta, kun Hill meni varikolle kierroksella 13. Juuri kun Hill oli tullut varikolle hajosi hänen tallikaverinsa Ralf Schumacherin autosta moottori lähtösuoralla.


title: Japanin Grand Prix 1998

text: Kierroksen 28 päätteeksi Esteban Tuero ja Toranosuke Takagi kolaroivat radan viimeisessä shikaanissa. Hetken kuluttua Michael Schumacher joutui keskeyttämään, kun hänen autonsa oikea takarengas meni rikki juuri, kun hän oli aloittanut kierroksen 31. Rengasrikon syyksi epäiltiin juuri Takagin ja Tueron kolaria, sillä Schumacher oli ajanut ennen renkaan hajoamista juuri samaisen kolarishikaanin läpi ja luultavasti kolarista johtuneiden romujen yli. Schumacherin keskeytys merkitsi sitä, että Mika Häkkinen voitti maailmanmestaruuden, joka oli hänelle ensimmäinen. Häkkinen ajoi kilpailun loppuun, ja voitti sen.


title: Japanin Grand Prix 1998

text: Kilpailun viimeisellä kierroksella Jordanin Damon Hill ohitti Williamsin Frentzenin ja nappasi näin ollen neljännen sijan. Tämän pisteen avulla Jordan ohitti Benettonin valmistajien sarjassa nousten neljänneksi.


title: Paksuhäntägekko

text: Paksuhäntägekko ("Hemitheconyx caudicinctus") on heimoon Eublepharidae kuuluva liskolaji. Samaan heimoon kuuluu muutamia muita lajeja, esimerkiksi kääpiöpaksuhäntä ja leopardigekko. Paksuhäntägekkoa tavataan Länsi-Afrikassa, Senegalista Kameruniin.


title: Paksuhäntägekko

text: Paksuhäntägekolla ei ole imukuppivarpaita toisin kuin monilla muilla gekoilla, vaan pienet ja terävät puuhun kiipeilyyn soveltuvat kynnet. Tästä huolimatta ei paksuhäntägekon ruumiinrakenne ole jyrkkien puunrunkojen kanssa taiturointiin soveltuva, vaan kynnet on tarkoitettu enemmänkin tasaisen kiipeilyn varmuudeksi. Paksuhäntägekko on lemmikkinä rauhallinen, sisäsiisti ja lempeä.


title: Paksuhäntägekko

text: Paksuhäntägekko on rauhallinen, sisäsiisti ja lempeä, joten se sopii erinomaisesti lemmikiksi. Terraarion on oltava kooltaan vähintään 50 litraa gekkoa kohti. Paksuhäntägekot elävät luonnossa yksin, mutta se ei tarkoita että niitä ei voi pitää enempää kuin yhtä samassa terraariossa. Urokset alkavat kuitenkin nahistella keskenään. Täysikasvuinen yksilö voi kasvaa 20–30 cm pitkäksi ja elää 30-vuotiaaksi.


title: Jason Wiles

text: Jason Austin Wiles (s. 25. huhtikuuta 1970 Kansas City, Missouri, Yhdysvallat) on yhdysvaltalainen näyttelijä, joka tunnetaan parhaiten Maurice Boscorellin roolista tv-sarjasta Hädän hetkellä.


title: Jason Wiles

text: Syntyi amerikanenglantilaiseen perheeseen ja kasvoi lapsuutensa Lenexa-nimisessä kaupungissa Kansasissa. Kiinnostui elokuvantekemisessä 90-luvun alussa ja sai pikkurooleja elokuvista. Vuonna 1995 hän näytteli Colin Robinsia televisiosarjassa Beverly Hills 90210. Vuonna 1999 hän viimein sai roolin tv-sarjassa Hädän hetkellä, jossa näytteli kuusi kautta aina sarjan lopettamiseen vuoteen 2005 asti.


title: Jason Wiles

text: Jason on ollut naimisissa Joanne Robertsin kanssa vuodesta 1996 lähtien ja heillä on kaksi lasta.


title: Kaarle X (Ranska)

text: Kaarle X () oli Ranskan ja Navarran kuningas vuosina 1824–1830.


title: Kaarle X (Ranska)

text: Kaarle X oli Ludvig XV:n ja tämän puolalaisen kuningattaren, Maria Leszczyńskan pojanpoika, ja koskaan hallitsemattoman dauphin Ludvigin poika. Hän oli sekä edellisen kuninkaan Ludvig XVIII:n että Napoleonia edeltäneen teloitetun Ludvig XVI:n veli ja Bourbon-suvun vanhemman haaran viimeinen Ranskan kuningas. Hän oli naimisissa Savoijin Viktor Amadeus III:n tyttären Marie-Thérèse de Savoien kanssa. Hänestä tuli kuningas vuonna 1824 ja hän hallitsi vallankumoukseen vuoteen 1830, jolloin hän erosi mieluummin kuin jatkoi perustuslaillisena monarkkina. Kaarle X:ä seurasi Ludvig Filip I Ranskan viimeisenä kuninkaana.


title: Kaarle X (Ranska)

text: Nuorena prinssinä Kaarle X tunnettiin sulavakäytöksisenä ja suosittuna. Hän oli kälynsä Marie Antoinetten hyvä ystävä ja kuului tämän seurapiiriin. Hänen poliittinen aktiivisuutensa alkoi monarkian kriisistä 1786, jolloin hän edusti hovin taantumuksellista siipeä. Hän kannatti aateliston taloudellisten etuoikeuksien poistoa, mutta vastusti kaikkea kirkonmiesten ja aateliston yhteiskunnallisten etuoikeuksien karsimista. Hän uskoi, että Ranskan talous piti uudistaa, mutta ilman monarkian hävittämistä. Hän vastusti myös kaikkia kolmannen säädyn (tavallisen kansan edustajien) pyrkimyksiä lisätä äänivaltaansa. Tämä sai jopa kuningas Ludvig XVI:n kritisoimaan häntä ja kutsumaan häntä ”kuningasmielisemmäksi kuin kuningas itse”.


title: Kaarle X (Ranska)

text: Ludvig XVI määräsi Bastiljin valtauksen 14. heinäkuuta 1789 jälkeen Kaarlen jättämään Ranskan peläten, että tämä pian murhattaisiin. Toisena syynä oli toive, että Kaarle edustaisi hovia ulkomailla ja säilyttäisi dynastian, mikäli pahin tapahtuisi. Kaarle siirtyi ensin Saksaan ja sitten Italiaan. Hän pelkäsi että Ludvig tekisi kompromissin vallankumouksellisten kanssa ja pettäisi monarkian. Kaarle otti Charles Alexandre de Calonnen neuvostoonsa, mikä johti välirikkoon tätä inhonneen Marie Antoinetten kanssa. Kaarle tunsi tämän vuoksi syyllisyyttä Marie Antoinetten tultua teloitetuksi vuonna 1793. Venäjän Katariina Suuri oli Kaarlen tärkein liittolainen tukiessaan Kaarlea maanpaossa elävien rojalistien kilpailevaa johtajaa paroni Louis de Breteuilia vastaan. Lopulta Kaarle päätyi Britanniaan, jossa Yrjö III antoi hänen asua kuninkaallisessa Holyroodin palatsissa Edinburghissa. Kaarle ei pitänyt kaupungin ääriprotestanttisesta ilmapiiristä ja vietti aikaansa pääosin palatsin sisäpuolella. Kaarlesta tuli ajan myötä kiihkeä katolinen. Kaarlen vaimo, Marie-Thérèse, kuoli 1805.


title: Kaarle X (Ranska)

text: Kaarle asui edelleen Edinburghissa kun Ranskan monarkia palautettiin 1814 ja valtaistuimelle nousi hänen veljensä Ludvig XVIII:nä. Veljesten välit eivät olleet erityisen läheiset, sillä Kaarle piti Ludvig XVIII:tä petollisena ja uskonnottomana. Ludvig XVIII:n hallitsijakaudella Kaarle johti äärirojalistista opposiota, joka pääsi valtaan Kaarlen pojan, Berryn herttuan murhan jälkeen. Kaarle ei koskaan henkisesti toipunut tästä murhasta. Kaarlesta tuli kuningas 67-vuotiaana 1824, veljensä kuoleman jälkeen. Hänen kruunajaisissaan esitettiin viimeistä kertaa ikivanha Reimsin arkkipiispan suorittama seremonia, jota kumpikaan muista 1800-luvun kuninkaista ei käyttänyt (Kaarlen ohella 1800-luvun Ranskan monarkeista vain Napoleon I kruunattiin).


title: Kaarle X (Ranska)

text: Kaarlen ja hänen viimeisen pääministerinsä Jules Armand de Polignacin äärikonservatiiviset toimet johtivat lopulta heinäkuun vallankumoukseen 1830, jonka vuoksi Kaarle joutui luopumaan kruunusta. Hän muutti Englantiin ja pyrki siirtämään kruunun pojanpojalleen, Chambordin kreiville. Liberaalit valtiopäivät eivät kuitenkaan hyväksyneet Chambordin kreivin nimittämistä Henrik V:ksi ja lopulta kuninkaaksi nousi Orleansin herttua Ludvig Filip. Kaarle muutti myöhemmin Prahaan ja kuoli koleraan Goriziassa nykyisessä Italiassa.


title: Kaarle X

text: Kaarle X voi tarkoittaa seuraavia hallitsijoita:


title: Johan Cruijff Arena

text: Johan Cruijff Arena (aikaisemmin Amsterdam ArenA) on jalkapallostadion Amsterdamissa, Alankomaissa. Stadion on jalkapallojoukkue Ajaxin kotistadion.


title: Johan Cruijff Arena

text: Stadionin rakennustyöt aloitettiin vuonna 1994 ja se avattiin vuonna 1996. Stadionille mahtuu 51 628 katsojaa. Amsterdam ArenA toimi kaudella 1997–1998 Mestarien liigan loppuottelun näyttämönä, kun Real Madrid voitti Juventuksen 1-0. Johan Cruijffin kuoltua syöpään vuonna 2016, tehtiin päätös stadionin uudelleen nimeämisestä hänen kunniakseen. Amsterdam ArenA vaihtui virallisesti Johan Cruijff Arenaksi kauden 2018-19 aluksi.


title: Johan Cruijff Arena

text: Stadionilla järjestetään myös musiikkikonsertteja. Stadionilla ovat esiintyneet muum muassa Michael Jackson, Tina Turner, David Bowie, Eminem, Robbie Williams, Andre Hazes, The Rolling Stones, Céline Dion, U2, Madonna ja Armin van Buuren.


title: Deathwatch

text: Deathwatch on vuonna 2002 valmistunut brittiläinen kauhuelokuva, jonka ohjasi ja käsikirjoitti Michael J. Bassett.


title: Deathwatch

text: Elokuvan tapahtumat sijoittuvat ensimmäisen maailmansodan aikoihin. Pieni ryhmä brittiläisiä sotilaita eksyy taistelun aikana ja he joutuvat oudon sumun keskelle. Ryhmä löytää saksalaisten juoksuhaudan, josta löytyy kolme peloissaan olevaa miestä.


title: Deathwatch

text: Sotilaat valtaavat haudan ja alkavat odottaa pelastajiaan. Omia ei ala kuulua ja miehet yksi toisensa jälkeen menettävät henkensä. Osasta tulee hulluja ja he kääntyvät toisiaan vastaan.


title: Papuakielet

text: Papuakielet tai papualaiset kielet on yhteisnimitys läntisen Tyynenmeren alueella puhutuille kielille, jotka eivät kuulu austronesialaisiin eivätkä australialaisiin kieliin. Niiden välisiä sukulaisuussuhteita ei ole kyetty selvittämään.


title: Papuakielet

text: Papualaiskieliä on noin 700 ja ne kuuluvat ehkä jopa 100 erilliseen kielikuntaan. Joukkoon kuulunee myös 20–30 isolaattia. Suurinta osaa papuakielistä puhutaan Uuden-Guinean saarella. Lisäksi puhujia on mm. Bismarckinsaarilla, Bougainvillellä, Salomonsaarilla, Halmaheralla, Timorilla ja Alorsaarilla. Myös Queenslandin Murray Islandilla, Australiassa puhutaan papualaista meriamin kieltä. Uudessa-Guineassa puhutaan yhteensä noin tuhatta eri kieltä, siis 15–20 % maailman kielistä. Valtaosaa näistä ei puhuta saaren ulkopuolella lainkaan.


title: Papuakielet

text: Useat Floresin ja sen lähisaarten kielet, kuten savu, joita pidetään monesti austronesialaisina, sisältävät runsaasti ei-austronesialaisia sanoja. On esitetty, että nämä kielet eivät olleet alun perin austronesialaisia vaan lainasivat aikojen saatossa suurimman osan sanastostaan lähellä puhutuista kielistä.


title: Papuakielet

text: Jotkut kielitieteilijät, kuten Joseph Greenberg ja Timother Usher, ovat arvelleet osan papuakielistä olevan sukua Andamaaneilla, Intiassa puhuttaville kielille. Greenberg löysi myös yhteyden tasmanialaisiin kieliin.


title: Papuakielet

text: Papuakielten moninaisuus lienee jäänne kielten diversiteetistä maapallolla ennen maanviljelyn yleistymistä. Yleisimmin käytetyn luokituksen papuakielille laati kielitieteilijä Stephen Wurm vuonna 1975. Luokitus perustuu enimmäkseen typologisiin yhtenevyyksiin ja muun muassa Ethnologue: Languages of the World käyttää Wurmin luokitusta.


title: Papuakielet

text: Papuakieliin kuuluvat kielikunnat ovat Wurmin mukaan (suluissa kielten lukumäärä):


title: Papuakielet

text: Lisäksi seuraavat ovat isolaattikieliä:


title: Papuakielet

text: Luokituksen ryhmistä erityisesti valtava yleiuusiguinealainen kielikunta on kiistanalainen ja esimerkiksi William Foley luokittelussaan vuodelta 1986 jakaa sen useaan kymmeneen pienempään, mutta myös kiistattomampaan, kielikuntaan ja isolaattiin. Varsinaisten kielikuntien lisäksi myös papuakieliin lukeutuvien isolaattikielten määrä vaihtelee suuresti käytetystä luokituksesta riippuen.


title: Papuakielet

text: Malcolm Ross julkaisi vuonna 2005 papuakielten luokittelun, joka perustuu sanastollisiin yhtenyyksiin ja erityisesti pronomineihin, joihin ei tavallisesti ole helppoa ottaa lainasanoja kulttuurillisen kanssakäymisen aikana. Siinä kielikuntia on 23 ja isolaattikieliä 9, joskaan kaikkien kielten ainesto ei ollut riittävää Rossin luokittelua varten. Papuakielten monimukaisen morfologian ja vähäisen dokumentoinnin takia hyvin perustellun luokittelun aikaansaaminen antaa vielä odottaa itseään.


title: Rob Hulse

text: Robert Hulse (s. 25. lokakuuta 1979 Crewe, Cheshire) on englantilainen jalkapalloilija, joka edustaa Englannin mestaruussarjassa pelaavaa Charlton Athleticia lainalla Englannin Valioliigassa pelaavasta Queens Park Rangersista. Hän on pelipaikaltaan hyökkääjä.


title: Rob Hulse

text: 185-senttinen Hulse on edustanut myös Crewe Alexandraa (1999–2003), West Bromwich Albionia (2003–2005) ja Leeds Unitedia (2005–2006).


title: Rob Hulse

text: 24. heinäkuuta 2006 Sheffield United osti numerolla 9 pelaavan Hulsen Leedsistä 2,2 miljoonalla punnalla. Debyyttimaalinsa Sheffieldissä hän teki 19. elokuuta 2006 ottelussa Liverpoolia vastaan. Heinäkuussa 2008 Hulse siirtyi Derby Countyyn, jossa pelasi kaksi vuotta. Elokuussa 2010 hän siirtyi Queens Park Rangersiin.


title: Doomsday

text: Doomsday voi tarkoittaa ainakin seuraavia:


title: Punainen tiili

text: Punainen tiili on itähelsinkiläisen hip hop -artisti Asan nimellä Avain julkaisema esikoisalbumi, jonka Warner Music Finland julkaisi vuonna 2001. Levyn teemoja ovat lähiöiden ongelmat, vasemmistolaisuus sekä nyky-yhteiskunnan luokkaerot.


title: Punainen tiili

text: Levyllä vierailee useita tunnettuja suomalaisia rap- ja rock-artisteja, kuten Iso H, Redrama ja Pelle Miljoona. Levy julkaistiin CD:n lisäksi myös vinyylinä. Vinyyliversiossa on mukana myös kappaleet "Ysist viiteen" ja "Kuka on Esko", joita ei ole cd:llä. "Ysist viiteen" on julkaistu myös singlellä "Yhdes iltaan".


title: Punainen tiili

text: Menestyskappaleet, kuten "Punainen tiili" ja "Roihuvuori" nostivat Avaimen yhdeksi tunnetuimmista suomalaisista hip hop -artisteista. Pian levyn julkaisemisen jälkeen Avain kuitenkin irtisanoi sopimuksensa ja vetäytyi julkisuudesta. Artisti on käyttänyt tämän jälkeen nimeä Asa.


title: Punainen tiili

text: "Punainen tiili" nousi julkaisuviikollaan Suomen virallisen albumilistan viidenneksi ja se pysyi listalla yhteensä seitsemän viikkoa. Albumi on myynyt yli 14 000 kappaletta.Vinyyliversiossa on lisäksi kappaleet "Ysist viiteen" ja "Kuka on Esko".


title: Seismometri

text: Seismometri eli maanjäristysanturi on maanliikkeen mittaukseen käytettävä laite, jota käytetään erityisesti maanjäristysten ja ydinkokeiden havainnointiin.


title: Seismometri

text: Seismometri tulee kreikan sanoista σεισμός, "seismós" (tärinä) ja μέτρον, "métron" (mitata), ja sanan loi David Milne-Home vuonna 1841 kuvaamaan skotlantilaisen fyysikon James David Forbesin keksimää mittalaitetta.


title: Seismometri

text: "Seismografi" tulee kreikan sanoista "seismós" ja γράφω, "gráphō" (piirtää). Sitä käytetään usein seismometrin synonyyminä, mutta nimitys soveltuu paremmin vanhoille laitteille, jotka piirtävät maanliikkeen graafiseen muotoon mittauksen yhteydessä.


title: Seismometri

text: Seismometria on seismometrien suunnitteluun liittyvä seismologian osa-alue.


title: Seismometri

text: Seismisen ilmiön rekisteröintiä kutsutaan seismogrammiksi.


title: Seismometri

text: Seismometrit ovat nopeusmittareita tai kiihtyvyysmittareita. Niiden sisällä on yleensä jouseen kiinnitetty heiluva paino, jonka liikettä mitataan sähköisesti.


title: Seismometri

text: Nykyaikainen digitaalinen seismometri koostuu anturista, vahvistimesta ja digitoijasta. Seismisen aineiston ajoitus on tarkkaa, ja seismometrin aikatieto saadaan yleensä GPS-antennista.


title: Seismometri

text: Maanjäristyksen yhteydessä tapahtuva maanliike voi tapahtua kolmessa ulottuvuudessa, joten kaikkia kolmea heilumissuuntaa eli komponenttia pyritään mittaamaan yhtäaikaisesti. Laitteen tulee kyetä mittaamaan maanliikkeitä nanometriluokasta mikrometriluokkaan ja tarvittaessa vieläkin pienempiä ja suurempia heilahduksia, joten sen tulee olla erittäin herkkä.


title: Seismometri

text: Nykyaikaiset seismometrit ovat laajakaistaisia, eli ne kykenevät mittaamaan useita taajuusalueita kerralla. Varhaisissa seismografijärjestelmissä käytettiin eri taajuusalueille eri instrumentteja.


title: Seismometri

text: Nykyaikaiset matkapuhelimet sisältävät kiihtyvyysanturin, jota voi käyttää maanjäristysten mittaamisessa. Puhelinten kiihtyvyysanturit eivät ole kovin herkkiä, ja ne toimivat tällä hetkellä käytännöllisesti vain yli magnitudin 5 maanjäristyksissä.


title: Seismometri

text: Kalifornian yliopisto on kehittänyt Android-puhelimille ohjelman nimeltä MyShake, jolla pyritään laajentamaan maailman seismografiverkkoa. Järjestelmän avulla tavallinen kansalainenkin voi kerätä puhelimellaan maanjäristyshavaintoja ja saada reaaliaikaisia varoituksia lähialueilla tapahtuneista järistyksistä.


title: Huttit

text: Huttit (joskus myös Hutsit tai Huttletit) ovat fiktiivisiä olentoja George Lucasin elokuvasarjasta Tähtien sota. Hutteja on esiintynyt myös oheiskirjallisuudessa. Huttit ovat valtavia etanannäköisiä olentoja, joilla ei ole lainkaan luita. Ne voivat elää satoja vuosia ja kasvavat jättikokoisiin mittoihin.


title: Huttit

text: Huttit ovat usein ilkeitä ja ahneita, mukavuudenhaluisia ja julmia. Huttien sanotaan myös olevan luonnostaan immuuneja jedien käyttämälle Voimalle ja niin myös kyvyttömiä oppimaan sen käyttöä, joskin joitain poikkeusyksilöitä on olemassa. Joillain ulkoreunan planeetoilla, kuten Tatooinella, huttit omistavat käytännössä kaiken. Hutteilla on myös oma kieli, Huttin kieli, joka on heidän vaikutusvaltansa myötä levinnyt laajaan käyttöön galaksin syrjäseuduilla.


title: Huttit

text: Elokuvassa gangsteripäällikkö Jabba the Hutt eli Hutt-Jabba esiintyy sivuroolissa Boonta Eve -rakettirekiajoissa, mutta tärkeämmän roolin hän on saanut Jedin paluussa sekä Uuden toivon uudelleenjulkaisussa. Hän on julma gangsteripäällikkö, joka ei emmi surmata edes häntä palvelevia henkilöitä. Hän kohtaa loppunsa Jedin paluussa, kun Prinsessa Leia, jonka Jabba on vanginnut ja ottanut orjakseen, kuristaa hänet kettingillä.


title: Huttit

text: Kirjassa "Jedioppilas: Nouseva voima" Ulkomaailman kaivosyhtiön ilkeä pikkupomo Jemba the Hutt taistelee nuorta Obi-Wan Kenobia ja Qui-Gon Jinniä vastaan, mutta kokee kohtalonsa, kun Hutt Grelb ampuu tämän yrittäessään osua Obi-Waniin. Grelb kuolee myös pian draigonin surmatessa hänet. Rikollispäällikkö Hutt Durga rakensi oman versionsa taisteluasema Kuolemantähdestä, Tuhonmiekan, mutta tuhoutui sen mukana Hothin asteroidikentässä.


title: Suukappale

text: Suukappale on puhallinsoitinten se osa, joka on kosketuksissa soittajan huuliin. Se on usein irrotettava.


title: Suukappale

text: Vaskipuhaltimissa suukappale on metallia. Klarineteissa ja saksofoneissa suukappaleeseen kiinnitetään ruokolehdykkä, joka puhallettaessa värähtelee ja synnyttää äänen. Oboessa, oboe d’amoressa, englannintorvessa ja fagotissa suukappaleena on kaksoisruokolehdykkä.


title: Jabba the Hutt

text: Jabba Desilijic Tiure, tunnettu parhaiten nimellä Jabba the Hutt (suom. Hutt Jabba), on kuvitteellinen hahmo George Lucasin "Tähtien sota" -elokuvissa. Hän esiintyi alun perin ensi kerran elokuvassa "Jedin paluu", vaikka hänet mainittiin myös alkuperäisessä elokuvissa ja "Imperiumin vastaiskussa", ja hän esiintyi aiemmin poistetussa kohtauksessa vuoden 1997 julkaisussa ja myöhemmissä versioissa. Jabba esitetään rikollispäällikkönä, joka on luvannut palkkion Han Solosta. Hänen toimintansa sijoittuu lähinnä Tatooinelle ja hän työllistää useita rikollisia, palkkionmetsästäjiä, salakuljettajia, salamurhaajia ja henkivartijoita pitääkseen yllä rikollisimperiumia. Hänellä on synkkä huumorintaju, loputon ruokahalu, sekä vedontunne uhkapelejä, orjatyttöjä sekä kidutuksia kohtaan.


title: Jabba the Hutt

text: Jabba esiintyi alun perin vuoden 1977 alkuperäisen "Tähtien sota" -elokuvan poistetussa kohtauksessa, missä hänen lähettämänsä palkkionmetsästäjä Greedon kuoltua, hän vaatii Han Sololta korvauksia menetetystä lastista. Han lupaa maksaa tälle velkansa heti kun toimittaa Obi-Wan Kenobin, Luke Skywalkerin, C-3PO:n ja R2-D2:n Alderaaniin. Jabba kuitenkin uhkaa laittaa Hanin päästä palkkion, jos rahoja ei kuulu. Alun perin Jabba kuvattiin kohtauksessa ihmiseksi ja häntä näytteli Declan Mulholland. Vuoden 1997 erikoisversiossa tietokone animoitu Jabba korvasi Mulhollandin ja englanninkielinen ääniraita on korvattu huttien kielellä.


title: Jabba the Hutt

text: Elokuvassa "Jedin paluu", palkkionmetsästäjä Boba Fett oli toimittanut Hanin Jabban palatsiin, minne Leia Organa, Lando Calrissian, Chewbacca, C-3PO ja R2-D2 soluttautuvat. Leia joutuu Jabban vangiksi, joka sitoo hänet kahleisiin. Leian orjuutuksen jälkeen, Luke saapuu ja yrittää tinkiä Hanin hengestä. Mutta Jabba tuomitsee Luken, Hanin ja Chewbaccan heitettäväksi sarlaccin kitaan. Luke pakenee R2-D2:n avulla ja kukistaa Jabban henkivartijat. Selkkauksen aikana Leia kuristaa ketjullaan Jabban hengiltä ja hän pakenee muiden kanssa.


title: Jabba the Hutt

text: Jabban ainut esiintyminen esiosatrilogiassa on elokuvassa "", missä hän antaa käskyn aloittaa Boonta Eve -rakettirekikisan Tatooinen Mos Espassa. Hän kuitenkin nukahtaa kesken kisan, eikä näe sen tulosta.


title: Jabba the Hutt

text: Vuoden 2008 animaatioelokuvassa "", separatistit kidnappaavat Jabban pojan Rottan. Anakin Skywalker ja Ahsoka Tano palauttavat hänet Jabballe, saaden vastineeksi huttien hyperavaruusreitit Tasavallan käyttöön. Jabba esiintyy myös elokuvaa seuranneen kolmessa kolmannen tuotantokauden jaksossa: Jaksossa "Vaikutuksen piirissä", Greedo oli kidnapannut puhemies Papnoidan tyttäret ja Jabba salli Greedosta otettavan verinäytteen hänen syyllisyytensä selvittämiseksi. Jaksossa "Pahan suunnitelmat", Jabba palkkaa palkkionmetsästäjä Cad Banen tuomaan hänelle senaatintalon piirustukset. Kun Bane tuo piirustukset hänelle, Jabba ja huttien neuvosto lähettävät Banen vapauttamaan Ziro the Huttin vankilasta. Jabba tekee lyhyen esiintymisen jaksossa "Ziro perässä", missä hän nauraa Ziron kuoltua Sy Snootlesin kädestä ja maksaa Snootlesille Ziro holopäiväkirjan toimittamisesta. Viidennen kauden jaksossa "Kohouma", Darth Maul, Savage Opress, ja Pre Vizsla vierailevat Jabban ja huttien neuvoston luona ehdottaen tälle liittoutumista. Jabba kieltäytyy ja lähettää palkkionmetsästäjät Embon, Sugin, Latts Razzin, ja Dengarin vangitsemaan kolmikon. Taistelun jälkeen Maul joukkoineen kohtaa Jabban tämän palatsissa Tatooinella, missä Jabba suostuu liittoutumiseen.


title: Jeff Hardy

text: Jeffrey "Jeff" Nero Hardy (s. 31. elokuuta 1977, Cameron, Pohjois-Carolina) on yhdysvaltalainen showpainija, laulaja-lauluntekijä, taidemaalari ja muusikko, joka painii World Wrestling Entertaimentissa on aiemmin paininut TNA. Hän käytti ennen myös paininimiä Wildo Jynx ja Willow the Wisp. Hänen veljensä Matt Hardy on myös showpainija. Hardy on noin 188cm pitkä ja painaa noin 100kg.


title: Jeff Hardy

text: Matt Hardy pyysi siirtoa SmackDowniin 27. tammikuuta, lyötyään Jeffiä tuolilla päähän kesken Edgen ja Jeffin ottelua WWE:n mestaruudesta Royal Rumble:ssa ja Edge voitti tittelin Jeffiltä tämän takia. Samalla Matt myös kääntyi Heeliksi eli "pahikseksi". Smackdownissa 20. helmikuuta kesken Edgen ja Jeff Hardyn ottelun Smackdownissa Matt teki Twist of Faten veljelleen ja Edge nappasi voiton. Mattin ja Jeffin välille syntyi feudi (eli vihanpito), joka loppui käytännössä heidän viimeiseen kohtaamiseensa vuoden 2009 Backlashissa. Matt perusteli hyökkäyksiään veljensä kimppuun sillä, että oli kyllästynyt jäämään tämän varjoon, vaikka oli mielestään Jeffiä pätevämpi painija ja paljasti olevansa muun muassa Jeffin auto - ja pyrotekniikkaonnettomuuksien takana. Wrestlemania XXV:ssä Jeff hävisi veljelleen Matille Extreme Rules matsissa. Jeff kohtasi veljensä vielä seuraavankin viikon SmackDownissa, jolloin Jeff hävisi Mattille uudestaan Strecher-ottelussa, jossa vastustaja pitää saada työnnettyä paareissa sisääntulorampille. Feudi päättyi vuoden 2009 Backlashissa, jolloin veljekset kohtasivat tällä kertaa ottelumuotona I Quit. Jeff voitti luovutuksella, kun Jeff oli sitonut Mattin kiinni pöytään ilmastointiteipillä. Vaikka ottelu oli jo päättynyt, hyppäsi Jeff Mattin päälle Mattin aneluista huolimatta. Tämän seurauksena Mattin toinen käsivarsi murtui.


title: Jeff Hardy

text:
Hardy on Gilbert ja Ruby Moore Hardyn Poika, ja Mattin nuorempi veli. Heidän äitinsä kuoli aivosyöpään vuonna
1986, Hardy oli silloin 9. Hän innostui moottoripyöristä 12-vuotiaana ja sai ensimmäisen pyöränsä,
Yamaha YZ-80, 13-vuotiaana. Hän ajoi ensimmäisen kisansa ollessaan yhdeksännellä luokalla. Hardy pelasi pesäpalloa
lapsena, mutta joutui lopettamaan, kun kolaroi moottoripyörällä ja mursi kätensä. Hän pelasi myös Amerikkalaista jalkapalloa puolustajana ja tukimiehenä. Hän harrasti amaatööripainia lukiossa. Hänen täytyi lopettaa urheilu lukiossa, kun häntä käskettiin päättämään urheilun ja painin välillä ja hän valitsi painimisen. Hardyn lempiaineet koulussa olivat Amerikan historia ja taide jota hän teki lisäpisteiden takia.


title: Jeff Hardy

text: Shawn Michaels oli Hardyn lapsuuden inspiraatio painiin. Hardy on ollut World Wrestling Entertainmentissa Jobberina, painijana joka häviää tahallaan jotta vastustaja näyttäisin vahvemmalta - niinkin nuorena kuin 16-vuotiaana. Hänen ensimmäinen WWE Matsinsa oli Razor Ramonia vastaan vuonna 1994 Youngstownissa, Ohiossa. Seuraavana päivänä Hardy paini 1-2-3 Kidiä vastaan. Jeff Perusti veljensä Mattin ja Kavereidensa kanssa Trampoline Wrestling Federationin (TWF). He käyttivät liikkeitä jotka olivat nähneet televisiossa. Hardyt alkoivan työskennellä eri mantereilla ja menivät mukaan sellaisiin kuin ACW ja muut pienet promootiot. Ennen WWE:tä Hardyt käynnistivät oman painiorganisaationsa "Organization of Modern Extreme Grappling Artsin" eli OMEGA:n. Promootio oli suositumpi kuin aiempi TWF. OMEGA kaatui 1998 jolloin Hardyt saivat sopimuksen WWE:n kanssa.


title: Jeff Hardy

text: Kun Hardyt saivat sopimuksen WWE:n kanssa he toimivat ensin jobbereina, ennen kuin saivat huomiota tag-team sarjassa. He pärjäsivät hyvin TLC (Tables, Ladders and Chairs) matseissa ja voittivat litan kiinnostuksen, ja heidät alettiin tuntea nimellä Team Extreme joka jatkoi vain nuosuaan. Tag-painijana Hardy on seitsenkertainen Tag team Mestari (6 WWE Tag team championia ja 1 WCW Tag team Champion) - kaikki Hardyn veljen, Mattin kanssa. Hardy on myös tuntenut onnistumisen iloa soolourallaan. Hän oli mm. 6-kertainen World Champion, Worl heavyweight Champion kahdesti, TNA-Worl heavyweight Champion kolmesti ja Intercontinental Champion 4 kertaa. Lisäksi Hardylla on ollut Light Heavyweight Champion, European Champion ja WWE Champion kaikki kerran. WWE:n ja TNA:n välissä Hardy oli voittanut kokonaisuudessaan 22 Championia.


title: Jeff Hardy

text: Hardy tapasi tyttöystävänsä Beth Brittin vuonna 1999, vähän aikaa sen jälkeen kun the Hardy Boyz voitti WWE:n tag team championchipin ensimmäisen kerran. Hardy ja hänen veljensä menivät baariin Southern Pinesissä, North Carolissa, jossa hardy tapasi Bethin. Maaliskuussa 15, 2008, raportoitiin, että Hardyn talo oli palanut maan tasalle. Hardy ja hänen tyttöystävänsä eivät olleet kotona sillä hetkellä, mutta Hardyn koira Jack kuoli tulipalossa. Epäiltiin että palon alkulähteenä oli viallinen sähköjohto. Lokakuussa 2008 Hardy rakennutti uuden talon samalle alueelle. Elokuussa 2010 Hardy sai tietää että Beth oli raskaana. He saivat tyttären joka syntyi 19. elokuuta 2010. Tytön nimeksi tuli Ruby Claire Hardy. Jeff Hardy meni naimisiin Beth Brittin kanssa 9. maaliskuuta, 2011.


title: Jeff Hardy

text:
Hardy julkaisi ensimmäisen albuminsa bändillänsä nimeltä Peroxwhy? 13. joulukuuta vuonna 2012 (Similar Creatures). Toinen albumi julkaistiin vuoden 2013 puolivälissä.
"Modest" tehnyt Peroxwhy?gen (2004 – 2006, 2010, 2011)


title: Terveystieto

text: Terveystieto on sovellettua kansanterveystiedettä, jonka avulla tiedotetaan väestöä terveyteen liittyvistä asioista.


title: Terveystieto

text: Terveystieto, aikaisemmalta nimeltään terveysoppi, on peruskoulun ja toisen asteen oppilaitosten kouluaine, jossa käsitellään terveyttä, seksuaalisuutta ja elämää. Terveystieto voidaan käsittää myös terveys- ja seksuaalivalistuksena ja oppimääriin kuuluu perustietoja monista yleisimmistä sairauksista ja päihteistä. Aine antaa myös perustiedot oppilaan oman terveyden hoitamiseen.


title: Terveystieto

text: Peruskoulussa terveystietoa opetetaan 7.–9. vuosiluokkien aikana yhteensä kolme vuosiviikkotuntia. Lukiossa terveystietoa on yksi pakollinen ja kaksi valtakunnallista syventävää kurssia. Terveystieto on ollut osana ylioppilastutkinnon ainereaalia keväästä 2007 alkaen. Terveysosaaminen koostuu terveystiedoista ja -taidoista sekä terveyteen ja sairauksiin liittyvistä asenteista ja arvoista.


title: Terveystieto

text: Oppilaitosten lisäksi terveystietoa jaetaan myös muin keinoin.


title: Terveystieto

text: Terveystietoa haetaan myös verkosta. Terveystiedon tuottajia tai välittäjiä ovat mm. lääkäriseura Duodecimin Terveyskirjasto, TerveysInfo, potilas- ja kansanterveysjärjestöt, esimerkiksi Sydänliitto, Diabetesliitto ja syöpäjärjestöt.


title: Terveystieto

text: TerveysInfo on UKK-instituutin ylläpitämä tietokanta Suomessa tuotetusta terveyden edistämisaineistosta. Se on suunnattu terveyden edistämisen asiantuntijoille, opiskelijoille, tutkijoille ja muulle yleisölle. Palvelu sisältää noin 200 eri tuottajan valmistamaa aineistoa terveyden osa-alueista, kuten ravitsemuksesta, liikunnasta ja eri sairauksista.


title: Terveystieto

text: Tietokantaan tallennetaan tiedot muuan muassa lehtisistä, julisteista sekä AV-aineistosta, joita on tarkoitus käyttää terveysneuvonnan tukena. Kirjoja tai tutkimusraportteja ei sisällytetä tietokantaan.


title: Terveystieto

text: Hakupalvelun avulla on mahdollista tehdä hakuja muun muassa hakusanoittain, kohderyhmittäin tai aineistotyypin mukaan.


title: Terveystieto

text: Terveyskirjasto on Suomalaisen Lääkäriseuran Duodecimin terveystietopalvelu, joka sisältää tietoa sairauksista, oireista ja niiden omahoidosta.


title: Terveystieto

text: Terveystieteiden keskuskirjasto on Helsingin yliopiston lääketieteellisen tiedekunnan ylläpitämä kirjasto, joka tarjoaa terveystieteiden kirjallisuutta myös verkkopalveluna.


title: Tervarit

text: Tervarit on marraskuussa 1994 perustettu oululainen urheiluseura, jonka joukkueet pelaavat jalkapalloa ja futsalia. Futsalissa Tervareiden edustusjoukkue pelaa Futsal-liigassa.


title: Tervarit

text: Tervarit pelaa Futsal-liigassa kaudella 2018-2019. Tervareiden kotikenttänä toimii Oulun urheilutalo.


title: Tervarit

text: Tervarit on pelannut futsal-liigassa 17 kautta, saavuttaen yhden hopeamitalin (kaudella 2013-2014) ja kolme pronssimitalia. Kaudella 2016-2017 Tervarit putosi ensimmäistä kertaa seurahistoriassaan pääsarjatasolta, mutta palasi välittömästi yhden 1. divisionassa vietetyn vuoden jälkeen takaisin liigaparketeille kaudeksi 2018-2019.


title: Tervarit

text: Tervareilla on farmisopimus Kurenpoikien kanssa ja yhteistyöseurasopimus HauPan kanssa.


title: Tervarit

text: Ainakin yhdessä liigapelin kokoonpanossa olleet tervaripelaajat:


title: Tervarit

text: MaalivahditKenttäpelaajatPäävalmentaja: Jani Paananen


title: Tervarit

text: Valmentajat: Tomi Tuominen ja Juho Väinälä


title: Tervarit

text: Tervarit perustettiin marraskuussa 1994, kun oululainen jalkapallo oli alennustilassa. Seuran perustajajäseniä olivat Jussi Törmä, joka toimii seurassa aktiivisesti edelleen muun muassa futsaljoukkueen managerina ja toisena valmentajana, Tarmo Kouva sekä nykyisin AC Oulussa kakkosvalmentajana toimiva Tapio Haapaniemi.


title: Tervarit

text: Seura aloitti pelinsä 5. divisioonasta, joka oli tuolloin alin mahdollinen sarjataso Oulun piirissä. Tervarit pelasi historiansa ensimmäisen harjoitusottelunsa 4.2.1995 Kemin Junkohallissa. Ottelun vastustaja oli Ruotsin neljännen divisioonan Gammelstad, joka kaatui 3-1 Ouluhallilta mukaan kerätyillä pelaajilla. Ottelussa Tervareita edustivat Mikko Väänänen, Marko Mäenpää, Pasi Partanen, Tarmo Kouva, Jarmo Kälkäjä, Mikko Pietilä, Juha Bergström, Vesa Kiljunen, Sami Kolamo, vaihdossa Kimmo Hurtig.


title: Tervarit

text: Kuitenkin sarjatason varmistuttua viidenneksi divisioonaksi joukkueesta kaikkosivat lähes kaikki edellä mainitut pelaajat. Tervarit onnistuivat kuitenkin keräämään 22 ottelustaan 66 pistettä voittaen kaikki ottelunsa maalierolla 186-18 kasattuaan sarjatasoon nähden suhteellisen vakuuttavan joukkueen. Nousua pystyttiin juhlimaan jo hyvissä ajoin ennen sarjakauden loppua. Joukkueen ja sarjan maalikuninkaana juhli Sami Kolamo 36 osumallaan, häntä säestivät hienosti Jyri Erkkilä (21 maalia) ja Jukka Huttula (17 maalia).


title: Tervarit

text: Neloseen noustuaan Tervarit jatkoi siitä, mihin oli Vitosessa. Se pelasi 18 ottelua voittaen niistä kaikki ja keräten 54 pistettä. Uusina hahmoina seurassa näkyivät pelaajavalmentajat Ari Härkönen sekä Ilkka Matila. Näkyvät ja tunnetut valmentajat toivat seuraan myös kovia pelimiehiä. Muun muassa Kai Savolainen, Pasi Moilanen ja Pekka Männistö osallistuivat seuran nousuhuumaan.


title: Tervarit

text: Kolmosdivisioonassa Tervarit koki ensimmäisen sarjapelitappionsa historiansa aikana, kun Tervarit kävi Raahessa häviämässä toisen sarjakierroksen ottelun FC Raahelle numeroin 1-0. Myös toinen tappio tuli saman kauden aikana, kun nousun jo varmistuttua ryhmä kävi häviämässä Pudasjärvellä Kurenpoikien joukkueelle 5-3. Joukkue pelasi kauden aikana myös viisi tasapeliä, mutta voittojakin kertyi muhkeat 14 kappaletta. Joukkue voitti myös Suomen Cupin "pikkufinaalin", jossa Kakkosen ja Kolmosen parhaiten Cupissa menestyneet joukkueet kohtaavat. Joukkue koki myös suuria muutoksia. Joukkueessa nähtiin kauden aikana useita uusia pelaajia, kun Jarmo Köykkä, Tuomo Pasanen, Mika Sulkala, Raimo Autti, Juha Bergström, Jukka Kuusisto, Mika Myllylä, Juha Mensonen, Tapio Kesälahti sekä paluumuuttaja Marko Määttä liittyivät kaikki vahvistamaan Tervarien nousujohteista joukkuetta.